qundao/data-zh-poetry huggingface dataset:
酂阳行
作者：蔡襄
朝代：宋

春秋书大水，灾患古所评。去年积行潦，田亩鱼蛙生。今岁谷翔贵，鼎饪无以烹。继亦掇原野，草莱不得萌。剥伐及桑枣，折发连檐甍。谁家有仓囷，指此为兼并。头会复箕敛，劝率以为名。壮强先转徙，羸瘠何经营。天子忧元元，四郊扬使旌。朝暮给饘粥，军廪阙丰盈。殍亡与疫死，颠倒投官坑。坑满弃道傍，腐肉犬豕争。往往互食啖，欲语心魂惊。荒村但寂寥，晚日多哭声。哭哀声不续，饥病焉能哭。止哭复吞声，清血暗双目。陇上麦欲黄，寄命在一熟。麦熟有几何，人稀麦应足。纵得新麦尝，悲哉旧亲属。我歌酂阳行，诗成宁忍读。
酇阳行
作者：蔡襄
朝代：宋

春秋书大水，灾患古所评。
去年积行潦，田亩鱼蛙生。
今岁谷翔贵，鼎餁无以烹。
继亦掇原野，草莱不得萌。
剥伐及桑枣，折发连檐甍。
谁家有仓囷，指此为兼并。
头会復箕敛，劝率以为名。
壮强先转徙，羸瘠何经营。
天子忧元元，四郊扬使旌。
朝暮给饘粥，军廪阙丰盈。
殍亡与疫死，颠倒投官坑。
坑满弃道傍，腐肉犬豕争。
往往互食噉，欲语心惊魂。
荒村但寂寥，晚日多哭声。
哭哀声不续，饥病焉能哭。
止哭復吞声，清血暗双目。
陇上麦欲黄，寄命在一熟。
麦熟有几何，人稀麦应足。
纵得新麦尝，悲哉旧亲属。
我歌酇阳行，诗成宁忍读。
酇陽行
作者：蔡襄
朝代：宋

春秋書大水，災患古所評。
去年積行潦，田畝魚蛙生。
今歲穀翔貴，鼎餁無以烹。
繼亦掇原野，草萊不得萌。
剝伐及桑棗，折發連簷甍。
誰家有倉囷，指此爲兼并。
頭會復箕斂，勸率以爲名。
壯强先轉徙，羸瘠何經營。
天子憂元元，四郊揚使旌。
朝暮給饘粥，軍廩闕豐盈。
殍亡與疫死，顛倒投官坑。
坑滿棄道傍，腐肉犬豕爭。
往往互食噉，欲語心驚魂。
荒村但寂寥，晚日多哭聲。
哭哀聲不續，饑病焉能哭。
止哭復吞聲，清血暗雙目。
隴上麥欲黄，寄命在一熟。
麥熟有幾何，人稀麥應足。
縱得新麥嘗，悲哉舊親屬。
我歌酇陽行，詩成寧忍讀。
醉后
作者：蔡襄
朝代：宋

醉后归来月满衣，重重花影帽帘欹。行人路畔犹相笑，未似山翁倒接䍠。
醉后
作者：蔡襄
朝代：宋

醉后归来月满衣，重重花影帽檐攲。行人路畔犹相笑，未似山翁倒接䍦。
醉后
作者：蔡襄
朝代：宋

醉后归来月满衣，重重花影帽檐欹。
行人路畔犹相笑，未似山翁倒接䍦。
醉後
作者：蔡襄
朝代：宋

醉後歸來月滿衣，重重花影帽簷欹。
行人路畔猶相笑，未似山翁倒接䍦。
重阳日有美堂南望
作者：蔡襄
朝代：宋

越邑吴封绣错分，华堂繁吹半空闻。
山峯高下抽青笋，江水东西卧白云。
菊蕊芬芳初应节，松林照耀欲迎曛。
州人不见归时醉，未拟风流待使君。
重阳日有美堂南望
作者：蔡襄
朝代：宋

越邑吴封绣错分，华堂繁吹半空闻。山峰高下抽青笋，江水东西卧白云。菊蕊芬芳初应节，松林照耀欲迎曛。州人不见归时醉，未拟风流待使君。
重阳日有美堂南望
作者：蔡襄
朝代：宋

越邑吴封绣错分，华堂繁吹半空闻。山峰高下抽青笋，江水东西卧白云。菊蕊芬芳初应节，松林照耀欲迎曛。州人不见归时醉，未擬风流待使君。
重陽日有美堂南望
作者：蔡襄
朝代：宋

越邑吳封繡錯分，華堂繁吹半空聞。
山峯高下抽青笋，江水東西卧白雲。
菊蕊芬芳初應節，松林照耀欲迎曛。
州人不見歸時醉，未擬風流待使君。
釣龍臺
作者：蔡襄
朝代：宋

龍在固神物，動與風雲會。
胡爲脫淵泉，輒觸鉤綸害。
無乃護明珠，睡目方瞢昧。
而或嗅香餌，貪涎適霑霈。
不爾騰角牙，自衒鱗蟲最。
來應山嶽摇，去等蟬虵蛻。
傳聞曠百世，茲事久晻曖。
空餘古臺石，硉矹塵沙外。
湍流卷白日，巖壑動清籟。
乾坤終蒼茫，物理有否泰。
銅雀妓
作者：蔡襄
朝代：宋

十五燒香繐帳前，幾多幽怨入危絃。
誰知千載臺傾後，何處西陵有墓田。
銓舍後軒
作者：蔡襄
朝代：宋

秋欄疎索水葒花，坐見花邊日向斜。
莫問幽人超世訣，即心無累是仙家。
錢唐題壁
作者：蔡襄
朝代：宋

綽約新嬌生眼底，侵尋舊事上眉尖。
問君別後愁多少，得似春潮夜夜添。
钓龙台
作者：蔡襄
朝代：宋

龙在固神物，动与风云会。
胡为脱渊泉，辄触鉤纶害。
无乃护明珠，睡目方瞢昧。
而或嗅香饵，贪涎适沾霈。
不尔腾角牙，自衒鳞虫最。
来应山岳摇，去等蝉虵蜕。
传闻旷百世，兹事久晻暧。
空余古台石，肆矹尘沙外。
湍流卷白日，岩壑动清籁。
乾坤终苍茫，物理有否泰。
钓龙台
作者：蔡襄
朝代：宋

龙在固神物，动与风云会。胡为脱渊泉，辄触钩纶害。无乃护明珠，睡目方瞢昧。而或嗅香饵，贪涎适沾霈。不尔腾角牙，自衒鳞虫最。来应山岳摇，去等蝉蛇蜕。传闻旷百世，兹事久晻暧。空馀古台石，硉矹尘沙外。湍流卷白日，岩壑动清籁。乾坤终苍茫，物理有否泰。
钓龙台
作者：蔡襄
朝代：宋

龙在固神物，动与风云会。
胡为脱渊泉，辄触钩纶害。
无乃护明珠，睡目方瞢昧。
而或嗅香饵，贪涎适霑霈。
不尔腾角牙，自衒鳞虫最。
来应山岳摇，去等蝉虵蜕。
传闻旷百世，兹事久晻暧。
空余古台石，硉矹尘沙外。
湍流卷白日，岩壑动清籁。
干坤终苍茫，物理有否泰。
钱唐题壁
作者：蔡襄
朝代：宋
体裁：七言绝句

绰约新娇生眼底，侵寻旧事上眉尖。问君别后愁多少，得似春潮夜夜添。
铜雀妓
作者：蔡襄
朝代：宋

十五烧香穗帐前，几多幽怨入危弦。谁知千载台倾后，何处西陵有墓田。
铜雀妓
作者：蔡襄
朝代：宋
体裁：乐府曲辞

十五烧香繐帐前，几多幽怨入危弦。谁知千载台倾后，何处西陵有墓田。
铜雀妓
作者：蔡襄
朝代：宋

十五烧香繐帐前，几多幽怨入危絃。
谁知千载台倾后，何处西陵有墓田。
铨舍后轩
作者：蔡襄
朝代：宋

秋栏疎索水荭花，坐见花边日向斜。
莫问幽人超世诀，即心无累是仙家。
铨舍后轩
作者：蔡襄
朝代：宋
体裁：七言绝句

秋栏疏索水荭花，坐见花边日向斜。莫问幽人超世诀，即心无累是仙家。
開州園縱民游樂二首·其一
作者：蔡襄
朝代：宋

風日朝來好，園林雨後清。
遊鱼知水樂，戲蝶見春晴。
草軟迷行迹，花深隠笑聲。
觀民聊自適，不用管絃迎。
開州園縱民游樂二首·其二
作者：蔡襄
朝代：宋

節候近清明，遊人已踏青。
插花穿戟戶，酤酒向旗亭。
日迥林光潤，風迴海氣腥。
未知何處樂，歸路已嚴扃。
閣下晝眠
作者：蔡襄
朝代：宋

急雨初收宮殿明，紅薇花落暑風清。
忽傳午正驚殘夢，寂寂西軒喜鵲聲。
闻福昌院春日一川花卉最盛
作者：蔡襄
朝代：宋

闻道春深多物华，遥怜春日思无涯。烟涵树色相依好，山拥溪流一带斜。休问主人先看竹，只随渔臾便逢花。凭谁画得当时境，持去江南细与夸。
闻福昌院春日一川花卉最盛·其一
作者：蔡襄
朝代：宋

闻道春深多物华，遥怜春日思无涯。
烟涵树色相依好，山拥溪流一带斜。
休问主人先看竹，只随渔叟便逢花。
凭谁画得当时境，持去江南细与夸。
闻福昌院春日一川花卉最盛·其一
作者：蔡襄
朝代：宋

闻道春深多物华，遥怜春日思无涯。烟涵树色相依好，山拥溪流一带斜。休问主人先看竹，只随渔叟便逢花。凭谁画得当时境，持去江南细与誇。
闻福昌院春日一川花卉最盛·其二
作者：蔡襄
朝代：宋
体裁：七言绝句

山前溪上最宜春，千树夭桃一雨新。争得扁舟随水去，乱花深处问秦人。
闻雁
作者：蔡襄
朝代：宋
体裁：七言绝句

霜风吹雁入南云，千里征人枕上闻。欲问梁园近消息，月沈星转五更分。
闻鴈
作者：蔡襄
朝代：宋

霜风吹鴈入南云，千里征人枕上闻。
欲问梁园近消息，月沈星转五更分。
阁下昼眠
作者：蔡襄
朝代：宋
体裁：七言绝句

急雨初收宫殿明，红薇花落暑风清。忽传午正惊残梦，寂寂西轩喜鹊声。
陪尹子渐申安礼宿香山寺
作者：蔡襄
朝代：宋

二月已强半，寻春登石楼。
山光侵雨变，草色到云休。
归鸟沈岩际，行人过树头。
剥苔看石碣，因火认渔舟。
渐夜滩声恶，凭虚屋势浮。
乘閒卿自适，觞咏属吾流。
陪尹子渐申安礼宿香山寺
作者：蔡襄
朝代：宋
体裁：五言排律

二月已强半，寻春登石楼。山光侵雨变，草色到云休。归鸟沈岩际，行人过树头。剥苔看石碣，因火认渔舟。渐夜滩声恶，凭虚屋势浮。乘閒聊自适，觞咏属吾流。
陪尹子漸申安禮宿香山寺
作者：蔡襄
朝代：宋

二月已强半，尋春登石樓。
山光侵雨變，草色到雲休。
歸鳥沈巖際，行人過樹頭。
剝苔看石碣，因火認漁舟。
漸夜灘聲惡，憑虛屋勢浮。
乘閒卿自適，觴詠屬吾流。
陪諸君會史館園
作者：蔡襄
朝代：宋

名園霽宿雨，春日正和柔。
花香泛草際，竹影摇清流。
鳴禽自往還，遊鱼時沈浮。
出門市朝喧，愛此林亭幽。
况陪君子讌，飛斝更相酬。
亦有佳人携，豔歌青眉愁。
佳人足娛適，遠思何夷猶。
故鄉去千里，野堂臨溪頭。
夢寐別四載，南望無時休。
王粲昔從軍，登樓以銷憂。
今予豈不然，每到終遲留。
陪诸君会史馆园
作者：蔡襄
朝代：宋

名园霁宿雨，春日正和柔。花香泛草际，竹影摇清流。鸣禽自往还，游鱼时沈浮。出门市朝喧，爱此林亭幽。况陪君子宴，飞斝更相酬。亦有佳人携，艳歌青眉愁。佳人足娱适，远思何夷犹。故乡去千里，野堂临溪头。梦寐别四载，南望无时休。王粲昔从军，登楼以销忧。今予岂不然，每到终迟留。
陪诸君会史馆园
作者：蔡襄
朝代：宋

名园霁宿雨，春日正和柔。
花香泛草际，竹影摇清流。
鸣禽自往还，游鱼时沈浮。
出门市朝喧，爱此林亭幽。
况陪君子讌，飞斝更相酬。
亦有佳人携，艳歌青眉愁。
佳人足娱适，远思何夷犹。
故乡去千里，野堂临溪头。
梦寐别四载，南望无时休。
王粲昔从军，登楼以销忧。
今予岂不然，每到终迟留。
陪诸君会史馆园
作者：蔡襄
朝代：宋

名园霁宿雨，春日正和柔。花香泛草际，竹景摇清流。鸣禽自往还，游鱼时沈浮。出门市朝喧，爱此林亭幽。况陪君子讌，飞斝更相酬。亦有佳人携，豔歌青眉愁。佳人足娱适，远思何夷犹。故乡去千里，野堂临溪头。梦寐别四载，南望无时休。王粲昔从军，登楼以销忧。今予岂不然，每到终迟留。
離錢塘
作者：蔡襄
朝代：宋

迎潮小舸滿旗風，迴首津亭暮靄中。
惆悵今宵歸去夢，迢迢直至海門東。
雨晴早出
作者：蔡襄
朝代：宋

徂秋久不雨，沾濡才此旬。新阳净万物，太虚无一尘。老稚出旷野，锄犁及清晨。爱尔安居乐，力作勿辞贫。
雨晴早出
作者：蔡襄
朝代：宋

徂秋久不雨，沾濡才此旬。新阳净万物，太虚无一尘。老稚出旷野，锄犂及清晨。爱尔安居乐，力作勿辞贫。
雨晴早出
作者：蔡襄
朝代：宋

徂秋久不雨，霑濡纔此旬。
新阳凈万物，太虚无一尘。
老稚出旷野，锄犂及清晨。
爱尔安居乐，力作勿辞贫。
雨晴早出
作者：蔡襄
朝代：宋

徂秋久不雨，霑濡纔此旬。
新陽凈萬物，太虛無一塵。
老稚出曠野，鋤犂及清晨。
愛爾安居樂，力作勿辭貧。
雪
作者：蔡襄
朝代：宋
体裁：诗

六年守郡在天涯，冬暖无因见雪华。今日复看千里白，强怜寒色作诗夸。
雪
作者：蔡襄
朝代：宋

六年守郡在天涯，冬暖无因见雪华。今日复看千里白，强怜寒色作诗誇。
雪
作者：蔡襄
朝代：宋

六年守郡在天涯，冬暖无因见雪华。
今日復看千里白，强怜寒色作诗夸。
雪
作者：蔡襄
朝代：宋

六年守郡在天涯，冬暖無因見雪華。
今日復看千里白，强憐寒色作詩誇。
雪中不見女几山
作者：蔡襄
朝代：宋

宜陽南路是仙山，雪擁雲埋杳靄間。
洗眼來看無處覓，不知可復在塵寰。
雪中不见女几山
作者：蔡襄
朝代：宋
体裁：七言绝句

宜阳南路是仙山，雪拥云埋杳霭间。洗眼来看无处觅，不知可复在尘寰。
雪中不见女几山
作者：蔡襄
朝代：宋

宜阳南路是仙山，雪拥云埋杳霭间。
洗眼来看无处觅，不知可復在尘寰。
韓玉汝山堂會別梅花已盛至蘇州示諭水鄉天寒未開
作者：蔡襄
朝代：宋

遥知畫舫艤江隈，寒勒梅花未得開。
唯有山堂紅燭下，至今繁艷傍尊罍。
韩玉汝山堂会别梅花已盛至苏州示谕水乡天寒未开
作者：蔡襄
朝代：宋

遥知画舫舣江隈，寒勒梅花未得开。唯有山堂红烛下，至今繁艳傍尊罍。
韩玉汝山堂会别梅花已盛至苏州示谕水乡天寒未开
作者：蔡襄
朝代：宋

遥知画舫舣江隈，寒勒梅花未得开。
唯有山堂红烛下，至今繁艷傍尊罍。
題何山人大隠閣
作者：蔡襄
朝代：宋

萬井連交道，中天敞靜軒。
由來隠鄽市，全勝賁丘園。
目極無留賞，心閒不避喧。
沼光摇屋動，花艷出欄繁。
雨霽山容靜，潮生海氣昏。
幽人披彩檻，永日對芳樽。
素業名家久，通醫與義存。
丹圖環八卦，仙訣遁三元。
造化今爲友，懽憂本聚門。
應須超世累，宴坐此忘言。
題僧希元禪隠堂
作者：蔡襄
朝代：宋

遊錫遍他方，歸休靜默堂。
孤吟時有得，諸念若爲忘。
刪竹減庭翠，煮茶生野香。
雲山莫騰誚，心地本清涼。
題共樂亭
作者：蔡襄
朝代：宋

層巒高與赤霄通，節歲歡娛衆庶同。
庭有美音非獨樂，會當炎暑自多風。
山川勝勢欄桿下，井徑追遊月色中。
私幸編民居客右，使君樽酒未應空。
題周著作萃賢亭
作者：蔡襄
朝代：宋

君家作虛亭，獨得江山清。
四向各有適，萬趣各自呈。
夜深蟲鳥息，漸聞泉石鳴。
日高烟靄去，始見峯巒生。
之人務佳尚，意與賢豪傾。
中盤淪薇蕨，傍砌顛瓶罌。
毫端潜造物，局上暗投兵。
樂遊時景邁，薄宦身事縈。
種花行老色，馴猿無故情。
蕭散復後期，外塵殊可輕。
題嚴先生祠堂
作者：蔡襄
朝代：宋

遵此巢由志，誰希公相權。
人瞻祠樹古，天作釣壇圓。
高節千秋外，遺蹤一水邊。
孤風敦薄俗，豈是愛林泉。
題將軍巖
作者：蔡襄
朝代：宋

赤日正停午，解衣巖石下。
石泉殊甘涼，野籟亦瀟灑。
驚猿度嶺雲，遺果墜庭瓦。
披軒忽永歎，幽抱不可寫。
題延平閣
作者：蔡襄
朝代：宋

雙溪會一流，新搆橫鮮赭。
浮居紫霄端，卧影澄川下。
峽深風力豪，石峭湍聲瀉。
古劍成蟄龍，商帆來陣馬。
晴光轉羣山，翠色著萬瓦。
汀洲生芳香，草樹自閒冶。
主郡王士安，高文勇枚賈。
顧我久疎悴，霜髭漸盈把。
臨津張廣筵，窮晝傳清斝。
舞鼉驚浪翻，歌扇嬌雲惹。
歡餘適晚霽，望外迷空野。
曾是倦遊人，意慮亦瀟灑。
題建造寺奉先院
作者：蔡襄
朝代：宋

日照溪山生翠光，春深花草雜幽香。
登臨誰會遲留意，門外塵埃去路長。
題杉溪驛二首·其一
作者：蔡襄
朝代：宋

宵行避酷暑，山路乍縈迴。
明月正相向，涼風時一來。
幽林潛物怪，祕洞蓄雲雷。
豈敢憚勞苦，畏途誠可猜。
題杉溪驛二首·其二
作者：蔡襄
朝代：宋

隘道臨深壑，俯闌千仞强。
驚禽忽獨去，怪石偶成行。
月下芙蕖色，風前䆉䅉香。
反慙羣動息，幽意更徬徨。
題漁溪驛
作者：蔡襄
朝代：宋

昔年同向臘中迴，曾遶欄干折早梅。
今日獨來攀舊樹，風翻黄葉下蒼苔。
題白蓮院東軒
作者：蔡襄
朝代：宋

昔年文酒自爲情，身外鴻毛萬事輕。
暑醉每憐風引夢，夜歸多見月隨行。
重尋蘭若餘芳在，却怪桑門老態生。
點數朋遊今有幾，拂塵看字淚先橫。
題福州釋迦院幽幽亭
作者：蔡襄
朝代：宋

路盡得佳賞，川原何凈明。
周圍地形壯，灑落世塵清。
背郭千峰起，涵空一水橫。
風帆人共遠，潮嶼歲重耕。
曉市炊烟合，孤庵汲道縈。
俯窺巖鳥過，微認野雲生。
香氣林端出，秋容物外呈。
表閒幡弄影，覺靜磬傳聲。
官舍今稀訟，轓車此駐行。
唱篇知寡和，君世負詩名。
題譙國評事壁
作者：蔡襄
朝代：宋

長岡隆雄來北邊，勢到合下方回旋。
三世白士猶醉眠，山翁作善天應憐。
如彼發源今流泉，子孫何數鷹馬然。
有起家者出其間，願翁壽考無窮年。
題金山寺
作者：蔡襄
朝代：宋

畫梁詩板暗流塵，水石魚龍萬句新。
誰識高僧最深意，慈航長護過江人。
題龍紀院僧室
作者：蔡襄
朝代：宋

山僧九十五，行是百年人。
焚香猶夜起，喜酒見天真。
生平持戒定，老大有精神。
須知不變者，那減故時新。
题严先生祠堂
作者：蔡襄
朝代：宋
体裁：五言律诗

遵此巢由志，谁希公相权。人瞻祠树古，天作钓坛圆。高节千秋外，遗踪一水边。孤风敦薄俗，岂是爱林泉。
题何山人大隐阁
作者：蔡襄
朝代：宋

万井连交道，中天敞静轩。由来婚鄽市，全胜贲丘园。目极无留赏，心閒不避喧。沼光摇屋动，花艳出栏繁。雨霁山容静，潮生海气昏。幽人披彩槛，永日对芳樽。素业名家久，通医与义存。丹图环八卦，仙诀遁三元。造化今为友，欢忧本聚门。应须超世累，宴坐此忘言。
题何山人大隐阁
作者：蔡襄
朝代：宋

万井连交道，中天敞静轩。由来隐廛市，全胜贲丘园。目极无留赏，心閒不避喧。沼光摇屋动，花艳出栏繁。雨霁山容静，潮生海气昏。幽人披彩槛，永日对芳樽。素业名家久，通医与义存。丹图环八卦，仙诀遁三元。造化今为友，欢忧本聚门。应须超世累，宴坐此忘言。
题何山人大隠阁
作者：蔡襄
朝代：宋

万井连交道，中天敞静轩。
由来隠鄽市，全胜贲丘园。
目极无留赏，心閒不避喧。
沼光摇屋动，花艷出栏繁。
雨霁山容静，潮生海气昏。
幽人披彩槛，永日对芳樽。
素业名家久，通医与义存。
丹图环八卦，仙诀遁三元。
造化今为友，懽忧本聚门。
应须超世累，宴坐此忘言。
题僧希元禅隠堂
作者：蔡襄
朝代：宋
体裁：五言律诗

游锡遍他方，归休静默堂。孤吟时有得，诸念若为忘。删竹减庭翠，煮茶生野香。云山莫腾诮，心地本清凉。
题共乐亭
作者：蔡襄
朝代：宋
体裁：七言律诗

层峦高与赤霄通，节岁欢娱众庶同。庭有美音非独乐，会当炎暑自多风。山川胜势栏杆下，井径追游月色中。私幸编民居客右，使君樽酒未应空。
题共乐亭
作者：蔡襄
朝代：宋

层峦高与赤霄通，节岁欢娱众庶同。
庭有美音非独乐，会当炎暑自多风。
山川胜势栏桿下，井径追游月色中。
私幸编民居客右，使君樽酒未应空。
题周着作萃贤亭
作者：蔡襄
朝代：宋

君家作虚亭，独得江山清。
四向各有适，万趣各自呈。
夜深虫鸟息，渐闻泉石鸣。
日高烟霭去，始见峯峦生。
之人务佳尚，意与贤豪倾。
中盘沦薇蕨，傍砌颠瓶罂。
毫端潜造物，局上暗投兵。
乐游时景迈，薄宦身事萦。
种花行老色，驯猿无故情。
萧散復后期，外尘殊可轻。
题周著作萃贤亭
作者：蔡襄
朝代：宋

君家作虚亭，独得江山清。四向各有适，万趣各自呈。夜深虫鸟息，渐闻泉石鸣。日高烟霭去，始见峰峦生。之人务佳尚，意与贤豪倾。中盘瀹薇蕨，傍砌颠瓶罂。毫端潜造物，局上暗投兵。乐游时景迈，薄宦身事萦。种花行老色，驯猿无故情。萧散复后期，外尘殊可轻。
题周著作萃贤亭
作者：蔡襄
朝代：宋

君家作虚亭，独得江山清。四向各有适，万趣合自呈。夜深虫鸟息，渐闻泉石鸣。日高烟霭去，始见峰峦生。之人务佳尚，意与贤豪倾。中盘瀹薇蕨，傍砌颠瓶罂。毫端潜造物，局上暗投兵。乐游时景迈，薄宦身事萦。种花行老色，驯猿无故情。萧散复后期，外尘殊可轻。
题将军岩
作者：蔡襄
朝代：宋
体裁：古风

赤日正停午，解衣岩石下。石泉殊甘凉，野籁亦潇洒。惊猿度岭云，遗果坠庭瓦。披轩忽永叹，幽抱不可写。
题延平阁
作者：蔡襄
朝代：宋

双溪会一流，新搆横鲜赭。浮居紫霄端，卧影澄川下。峡深风力豪，石峭湍声泻。古剑成蛰龙，商帆来阵马。晴光转群山，翠色著万瓦。汀洲生芳香，草树自閒冶。主郡王士安，高文勇枚贾。顾我久疏悴，霜髭渐盈把。临津张广筵，穷昼传清斝。舞鼍惊浪翻，歌扇娇云惹。欢余适晚霁，望外迷空野。曾是倦游人，意虚亦潇洒。
题延平阁
作者：蔡襄
朝代：宋

双溪会一流，新搆横鲜赭。浮居紫霄端，卧影澄川下。峡深风力豪，石峭湍声泻。古剑成蛰龙，商帆来阵马。晴光转群山，翠色著万瓦。汀洲生芳香，草树自閒冶。主郡王士安，高文勇枚贾。顾我久疏悴，霜髭渐盈把。临津张广筵，穷昼传清斝。舞鼍惊浪翻，歌扇娇云惹。欢馀适晚霁，望外迷空野。曾是倦游人，意虑亦潇洒。
题延平阁
作者：蔡襄
朝代：宋

双溪会一流，新构横鲜赭。
浮居紫霄端，卧影澄川下。
峡深风力豪，石峭湍声泻。
古剑成蛰龙，商帆来阵马。
晴光转羣山，翠色着万瓦。
汀洲生芳香，草树自閒冶。
主郡王士安，高文勇枚贾。
顾我久疎悴，霜髭渐盈把。
临津张广筵，穷昼传清斝。
舞鼍惊浪翻，歌扇娇云惹。
欢余适晚霁，望外迷空野。
曾是倦游人，意虑亦潇洒。
题建造寺奉先院
作者：蔡襄
朝代：宋
体裁：七言绝句

日照溪山生翠光，春深花草杂幽香。登临谁会迟留意，门外尘埃去路长。
题杉溪驿二首
作者：蔡襄
朝代：宋

宵行避酷暑，山路乍萦回。明月正相向，凉风时一来。幽林潜物怪，秘洞蓄云雷。岂敢惮劳苦，畏途诚可猜。隘道临深壑，俯阑千仞强。惊禽忽独去，怪石偶成行。月下芙蕖色，风前䆉稏香。反惭群动息，幽意更徬徨。
题杉溪驿二首
作者：蔡襄
朝代：宋

隘道临深壑，俯阑千仞强。
惊禽忽独去，怪石偶成笔。
月下芙渠色，风前䆉稏香。
反惭群动息，幽意更徬徨。
题杉溪驿二首
作者：蔡襄
朝代：宋

霄行避酷暑，山路乍萦回。明月正相向，凉风时一来。幽林潜物怪，祕洞蓄云雷。岂敢惮劳苦，畏途诚可猜。
题杉溪驿二首·其一
作者：蔡襄
朝代：宋

宵行避酷暑，山路乍萦回。明月正相向，凉风时一来。幽林潜物怪，秘洞蓄云雷。岂敢惮劳苦，畏途诚可猜。
题杉溪驿二首·其一
作者：蔡襄
朝代：宋

宵行避酷暑，山路乍萦迴。
明月正相向，凉风时一来。
幽林潜物怪，秘洞蓄云雷。
岂敢惮劳苦，畏途诚可猜。
题杉溪驿二首·其二
作者：蔡襄
朝代：宋

隘道临深壑，俯阑千仞强。
惊禽忽独去，怪石偶成行。
月下芙蕖色，风前䆉䅉香。
反惭羣动息，幽意更彷徨。
题杉溪驿二首·其二
作者：蔡襄
朝代：宋

隘道临深壑，俯阑千仞强。惊禽忽独去，怪石偶成行。月下芙蕖色，风前䆉稏香。反惭群动息，幽意更徬徨。
题渔溪驿
作者：蔡襄
朝代：宋

昔年同向腊中回。曾绕栏干折早梅。今日独来攀旧树，风翻黄叶下苍苔。
题渔溪驿
作者：蔡襄
朝代：宋

昔年同向腊中回，曾绕栏干折早梅。今日独来攀旧树，风翻黄叶下苍苔。
题渔溪驿
作者：蔡襄
朝代：宋

昔年同向腊中迴，曾遶栏干折早梅。
今日独来攀旧树，风翻黄叶下苍苔。
题白莲院东轩
作者：蔡襄
朝代：宋

昔年文酒自为情，身外鸿毛万事轻。暑醉每怜风引梦，夜归多见月随行。重寻兰若余芳在，却怪桑门老态生。点数朋游今有几，拂尘看字泪先横。
题白莲院东轩
作者：蔡襄
朝代：宋

昔年文酒自为情，身外鸿毛万事轻。暑醉每怜风引梦，夜归多见月随行。重寻兰若馀芳在，却怪桑门老态生。点数朋游今有几，拂尘看字泪先横。
题福州释迦院幽幽亭
作者：蔡襄
朝代：宋
体裁：五言排律

路尽得佳赏，川原何净明。周围地形壮，洒落世尘清。背郭千峰起，涵空一水横。风帆人共远，潮屿岁重耕。晓市炊烟合，孤庵汲道萦。俯窥岩鸟过，微认野云生。香气林端出，秋容物外呈。表閒幡弄影，觉静磬传声。官舍今稀讼，轓车此驻行。唱篇知寡和，君世负诗名。
题福州释迦院幽幽亭
作者：蔡襄
朝代：宋

路尽得佳赏，川原何凈明。
周围地形壮，洒落世尘清。
背郭千峰起，涵空一水横。
风帆人共远，潮屿岁重耕。
晓市炊烟合，孤庵汲道萦。
俯窥岩鸟过，微认野云生。
香气林端出，秋容物外呈。
表閒幡弄影，觉静磬传声。
官舍今稀讼，轓车此驻行。
唱篇知寡和，君世负诗名。
题谯国评事壁
作者：蔡襄
朝代：宋
体裁：古风

长冈隆雄来北边，势到合下方回旋。三世白士犹醉眠，山翁作善天应怜。如彼发源今流泉，子孙何数鹰马然。有起家者出其间，愿翁寿考无穷年。
题金山寺
作者：蔡襄
朝代：宋
体裁：七言绝句

画梁诗板暗流尘，水石鱼龙万句新。谁识高僧最深意，慈航长护过江人。
题龙纪院僧室
作者：蔡襄
朝代：宋
体裁：五言律诗

山僧九十五，行是百年人。焚香犹夜起，喜酒见天真。生平持戒定，老大有精神。须知不变者，那减故时新。
飲薛老亭晚歸
作者：蔡襄
朝代：宋

終日行山不出城，城中山勢與雲平。
萬家市井魚鹽合，千里川原彩畫明。
坐上潮風醒酒力，晚來巖霧蓋鐘聲。
歸時休更燃官燭，在處紗燈夾道迎。
饮薛老亭晚归
作者：蔡襄
朝代：宋

终日行山不出城，城中山势与云平。万家市井鱼盐合，千里川原彩画明。坐上潮风醒酒力，晚来岩雾盖钟声。归时休更燃官烛，在处妙灯夹道迎。
饮薛老亭晚归
作者：蔡襄
朝代：宋
体裁：七言律诗

终日行山不出城，城中山势与云平。万家市井鱼盐合，千里川原彩画明。坐上潮风醒酒力，晚来岩雾盖钟声。归时休更燃官烛，在处纱灯夹道迎。
馬奴周晬思之因成
作者：蔡襄
朝代：宋

馬奴今日方周晬，昨夜迢遥夢到家。
盤裏應知心所愛，尊前唯祝壽無涯。
吚嚘弄語羣兒學，踉蹌初行乳母誇。
獨上揚州津館望，江山摇落去鴻斜。
马奴周晬思之因成
作者：蔡襄
朝代：宋

马奴今日方周晬，昨夜迢遥梦到家。
盘裏应知心所爱，尊前唯祝寿无涯。
吚嚘弄语羣儿学，踉跄初行乳母夸。
独上扬州津馆望，江山摇落去鸿斜。
马奴周晬思之因成
作者：蔡襄
朝代：宋

马奴今日方周晬，昨夜迢遥梦到家。盘里应知心所爱，尊前唯祝寿无涯。咿嚘弄语群儿学，踉跄初行乳母誇。独上扬州津馆望，江山摇落去鸿斜。
马驭周晬思之因成
作者：蔡襄
朝代：宋

马驭今日方周晬，昨夜迢遥梦到家。盘里应知心所爱，尊前唯祝寿无涯。咿嚘弄语群儿学，踉跄初行乳母夸。独上扬州津馆望，江山摇落去鸿斜。
龜山夜泊書事
作者：蔡襄
朝代：宋

十月淮水平，瑩凈鋪寒簟。
浴日弄凈光，涵山碎青點。
開帆直千里，快去曾非漸。
盲風斗作勢，怒浪立呈險。
枯林助呼嘷，巨蜃工騰閃。
偎崖少休息，繫纜猶欹颭。
忠信古云伏，奸邪神所貶。
扣心良自安，潛祈亦羞諂。
夜分羣籟息，天明惡雲歛。
霜威寒更清，霽色鮮可染。
懷安固俗喜，乘危豈予歉。
賜告雖慶幸，被恩實慚忝。
慈親慰衰髮，嬌兒別啼臉。
人情足愛戀，將思輒閉掩。
世事忽憂來，驚起類癡魘。
金絮北餌胡，弓刀西壓陝。
天子欲求理，羣材務搜檢。
大明破昏醫，久弊刮痕玷。
有如廣厦時，拙者亦磨剡。
行路勿遲遲，流年空苒苒。
龟山夜泊书事
作者：蔡襄
朝代：宋

十月淮水平，瑩净铺寒簟。浴日弄净光，涵山碎青点。开帆直千里，快去曾非渐。盲风半作势，怒浪立呈险。枯林助呼嘷，巨蜃工腾闪。偎崖少休息，系缆犹攲飐。忠信古云伏，奸邪神所贬。扣心良自安，潜祈亦羞谄。夜分群籁息，天明恶云敛。霜威寒更清，霁色鲜可染。怀安固俗喜，乘危岂予歉。赐告虽庆幸，被恩实惭忝。慈亲慰衰发，娇儿别啼脸。人情足爱恋，将思辄闭掩。世事忽忧来，惊起类痴魇。金絮北饵胡，弓刀西压陕。天子欲求理，群材务搜检。大明破昏翳，久弊刮痕玷。有如广厦时，拙者亦磨剡。行路勿迟迟，流年空苒苒。
龟山夜泊书事
作者：蔡襄
朝代：宋
体裁：古风

十月淮水平，莹净铺寒簟。浴日弄净光，涵山碎青点。开帆直千里，快去曾非渐。盲风半作势，怒浪立呈险。枯林助呼嗥，巨蜃工腾闪。偎崖少休息，系缆犹攲飐。忠信古云伏，奸邪神所贬。扣心良自安，潜祈亦羞谄。夜分群籁息，天明恶云敛。霜威寒更清，霁色鲜可染。怀安固俗喜，乘危岂予歉。赐告虽庆幸，被恩实惭忝。慈亲慰衰发，娇儿别啼脸。人情足爱恋，将思辄闭掩。世事忽忧来，惊起类痴魇。金絮北饵胡，弓刀西压陕。天子欲求理，群材务搜检。大明破昏翳，久弊刮痕玷。有如广厦时，拙者亦磨剡。行路勿迟迟，流年空苒苒。
龟山夜泊书事
作者：蔡襄
朝代：宋

十月淮水平，莹净铺寒簟。
浴日弄净光，涵山碎青点。
开帆直千里，快去曾非渐。
盲风半作势，怒浪立呈险。
枯林助呼嘷，巨蜃工腾闪。
偎崖少休息，击缆犹欹飐。
忠信古云伏，奸邪神所贬。
扣心良自安，潜祈亦羞谄。
夜分群籁息，天明恶云斂。
霜威寒更清，霁色鲜可染。
怀安固俗喜，乘危岂予歉。
赐告虽庆幸，被恩实惭忝。
慈亲慰衰发，娇儿别啼脸。
人情足爱恋，将思辄闭掩。
世事忽忧来，惊起类痴魇。
金絮北饵胡，弓刀西压陕。
天子欲求理，群材务搜检。
大明破昏翳，久弊刮痕玷。
有如广厦时，拙者亦磨剡。
行路勿迟迟，流年空苒苒。
龟山夜泊书事
作者：蔡襄
朝代：宋

十月淮水平，莹凈铺寒簟。
浴日弄凈光，涵山碎青点。
开帆直千里，快去曾非渐。
盲风斗作势，怒浪立呈险。
枯林助呼嘷，巨蜃工腾闪。
偎崖少休息，繫缆犹欹飐。
忠信古云伏，奸邪神所贬。
扣心良自安，潜祈亦羞谄。
夜分羣籁息，天明恶云敛。
霜威寒更清，霁色鲜可染。
怀安固俗喜，乘危岂予歉。
赐告虽庆幸，被恩实惭忝。
慈亲慰衰髮，娇儿别啼脸。
人情足爱恋，将思辄闭掩。
世事忽忧来，惊起类痴魇。
金絮北饵胡，弓刀西压陕。
天子欲求理，羣材务搜检。
大明破昏医，久弊刮痕玷。
有如广厦时，拙者亦磨剡。
行路勿迟迟，流年空苒苒。
□□□姪送曾立道韻三首·其一
作者：蕭立之
朝代：宋

□□□□□帝醉，時節會逢人日陰。
塵世滄江變平陸，孤臣白髮照丹心。
□□□姪送曾立道韻三首·其三
作者：蕭立之
朝代：宋

山中無復物外想，梅花開落又新年。
人生已分事多少，擬結詩翁向上緣。
□□□姪送曾立道韻三首·其二
作者：蕭立之
朝代：宋

長蛇猛虎當道路，度密穿青且意行。
王謝風流不牢落，諸郎還復以詩鳴。
一翠亭二首·其一
作者：蕭立之
朝代：宋

隔水山青欲染衣，一簷雲影樹高低。
白鷗似笑客塵土，飛過亭前却下溪。
一翠亭二首·其二
作者：蕭立之
朝代：宋

緣雲覓路石鈎衣，山谷曾來尚有碑。
黄帽打船催客去，一欄秋思是誰詩。
丁巳除夕
作者：蕭立之
朝代：宋

攽春過了雪猶勍，枝北枝南開未曾。
風雨閉門人守歲，江淮斷道士椎冰。
說三生夢溪橋酒，抄一年詩紙帳燈。
世事正長雙鬢短，客床無寐曲寒肱。
丁節林吟卷
作者：蕭立之
朝代：宋

節林三生華表鶴，乞身歸來羊角山。
群仙御風落何處，惟有玉佩留人間。
七月十五夜雲心邀泛北湖
作者：蕭立之
朝代：宋

凉透秋衣不忍眠，更何處覓蕊珠仙。
水光夜氣無三伏，人影花陰共一船。
菱藻有香風四合，地天無際月雙圓。
碧筒賸對青山吸，此樂人間幾百年。
丙辰歲起
作者：蕭立之
朝代：宋

雪意蘇寒瘴，雲陰失夕陽。
微官遠兄弟，愁鬢入風霜。
故國梅花夢，新年竹葉觴。
不眠應守歲，燈影隔鄰牆。
九日拉管西窗諸丈游鳳石洞天酒邊用草堂韻
作者：蕭立之
朝代：宋

巨靈擘畫境能寬，吟似追隨亦可歡。
地有此山開宇宙，天留今日會衣冠。
石交可與論千載，歲晚相期共一寒。
山外黄塵深沒馬，澄潭聊復倚闌看。
九月以檄至九江雜賦
作者：蕭立之
朝代：宋

轉枕移書就晚風，晴窗雲掩樹重重。
如何客裏無詩得，日聽鳴蟬夜聽蛩。
九月十日府委撞點巡鋪馬上得四絕·其一
作者：蕭立之
朝代：宋

更闌持檄走烏衣，立馬階除月上時。
急喚睡魔君且去，天街聊作看燈嬉。
九月十日府委撞點巡鋪馬上得四絕·其三
作者：蕭立之
朝代：宋

家家門巷月徘徊，洗凈街聲鼻觀雷。
幾處狹斜和夢過，喝更人逐馬蹄來。
九月十日府委撞點巡鋪馬上得四絕·其二
作者：蕭立之
朝代：宋

天上斜河星滅明，人間宮漏隔重城。
老兵幾度攙前立，一簇寒燈聽點名。
九月十日府委撞點巡鋪馬上得四絕·其四
作者：蕭立之
朝代：宋

雲母燈光夜向闌，乾坤都在夢中間。
街頭月好無人看，十二闌干相對閑。
代同官送方蛟峰二首·其一
作者：蕭立之
朝代：宋

除書飛舞下元正，人在金鰲背上行。
班笋步聯黄閣近，橐荷先照綵衣明。
文章華國三千牘，樽俎籌帷十萬兵。
宣室席前應有問，願培元氣厚蒼生。
代同官送方蛟峰二首·其二
作者：蕭立之
朝代：宋

蟠木離奇誰是客，詎圖燕谷亦春風。
方臯相馬驪黄外，康節識花根撥中。
投士泥途公爲國，讀書城旦我何功。
只今一瓣南豐在，夾袋他年願始終。
使長初約客觀文殊寺牡丹忽有走數種自小洛陽來者觴于東山堂席上賦
作者：蕭立之
朝代：宋

野寺留花待使君，山堂忽放洛陽春。
數根綠護封枝蘚，一騎紅飛置驛塵。
金带巧傳天上信，玉酥終作鼎中珍。
預愁幾日都飛去，定□梁公是正人。
使長遣和再韻
作者：蕭立之
朝代：宋

胡床少住許諸君，綵服移來有脚春。
濃露洗空妝带酒，暖風吹動襪生塵。
聖賢清濁杯中物，賓主東南席上珍。
品格只從根撥見，先生端是識花人。
偶成
作者：蕭立之
朝代：宋

雨妬遊人故作難，禁持閑了下湖船。
城中豈識農耕好，却恨慳晴放紙鳶。
八駿圖
作者：蕭立之
朝代：宋

穆王八駿真八龍，萬里歷塊追長風。
齊州羶惡塵土境，夜宴阿母瑶池宮。
人間亦有千年絹，包裹神奇夜光現。
畫師那計馬腹羞，當時下筆親曾見。
詩人多事管閑愁，却笑重來不到頭。
一聲黄竹斷歸夢，枉使徐土成荒丘。
尤物移人吁可怕，此圖至今負高價。
君不見華陽有馬閑且都，無人畫作武成圖。
再爲梅賦
作者：蕭立之
朝代：宋

誰遣巫陽招爾魂，春從九地到孤根。
靈均清節離騷囷，司馬深衣獨樂園。
吟客謾能工水月，先儒曾此識乾坤。
雁行却以山礬進，未許涪翁謂至言。
再韻前人請斷來章之作
作者：蕭立之
朝代：宋

我本金精仙謫墮，雪崖劖天玉萬箇。
有時採藥白雲深，亦有樵夫看棋座。
湘波射鴨愁黄間，茅堂晝陰秋几閑。
前山有詩招不入，嗔我齧戶銅龍環。
辱君三貺拜已重，又遣吟筒敲遠夢。
今我閉戶風月場，如看解黿食指動。
烏絲弄筆摇松花，棘端破鏃真當家。
石鼎章成色如土，穴居由來未知雨。
再韻呈雲心
作者：蕭立之
朝代：宋

西風日日枕書眠，自笑仙城著懶仙。
溧水已無東野俸，剡溪空趁子猷船。
詩名入社平生欠，鄉夢驚秋昨夜圓。
念我衰頹君萬里，可憐懷抱更中年。
再韻答前人
作者：蕭立之
朝代：宋

我窮嗜客如黄歇，藜藿家風曾歃血。
公田稻秫五十畝，倒盡空樽雙眥裂。
床頭有甕不忍嘗，麯塵爛爛篘無漿。
知君亦笑肉食鄙，輟贈一鼎春風香。
有燋尚足供轑釜，顛倒柔青縈菜縷。
看看雙頰上紅潮，絕勝檳榔驅瘴霧。
再韻答前人二首·其一
作者：蕭立之
朝代：宋

畸客殘僧寺，匡床獨夜身。
乾坤爲正統，獦獠爾何人。
夢破驚秋短，愁多入鬢新。
望霓空感慨，赤日雨如塵。
再韻答前人二首·其二
作者：蕭立之
朝代：宋

遠道人懷古，長愁屬有身。
青燈猶念客，白髮不饒人。
牢落家何在，顛危事轉新。
種桃堪借地，吾欲離風塵。
再韻答前人送梅實
作者：蕭立之
朝代：宋

狂風一月吹幘墮，眼底梅花無一箇。
酒邊餉我黄金團，飣餖閈干忽驚座。
來禽青李季孟間，玉池生肥柘漿閑。
長卿肺渴正須此，不用玉魚供玉環。
江梅纍垂壓枝重，三年空作吞江夢。
遥知未老憶歸來，身落湘南飛不動。
潘郎只種桃李花，他年種梅說君家。
須知調羹蘇下土，更洗一瓶秧稻雨。
再韻答周宰
作者：蕭立之
朝代：宋

天孫失眠錦機墮，剪落溪藤不論箇。
神光下照茅屋東，驚倒閑庭馬韉座。
我如寒蜩吟樹間，時來有啄不得閑。
塗烟抹墨學梳洗，敢與媚嫵爭彎環。
天畿雨乾顧憂重，剪爪桑林勞帝夢。
却傳賀表通銀臺，小臣拜舞驩雷動。
銀茄欲實豆亦花，一鮑已屬窮吟家。
莫將蘇合比糞土，隔簾不是催花雨。
再韻謝黎月罔筆墨丹砂之貺
作者：蕭立之
朝代：宋

今君好賜及層顛，憐我幽篁不見天。
束縛遣前浮月窟，品題稱絕重黟川。
藥來南海增新價，劑入西窗煮晚烟。
惟有吟哦相報答，爲君滌硯試新泉。
再韻賀得闕
作者：蕭立之
朝代：宋

日日邊書带羽來，時艱撐拓正需才。
我猶不定轉五木，君已高翔長一臺。
此日知心魚在水，他時得路鶴離胎。
江東日暮深雲裏，人醉冰臺擁麝煤。
出船
作者：蕭立之
朝代：宋

筆床茶竈且追隨，不管征塵涴客衣。
三百里秋詩卷裏，擔頭挑得大湖歸。
出郭
作者：蕭立之
朝代：宋

野徑村平樹，人家石斷流。
南雲偏有瘴，楚水欲無秋。
素履行忠信，浮生任去留。
尊前古今意，吾道信悠悠。
初見郴倅阮雲心
作者：蕭立之
朝代：宋

蘭枝蕙蔕交西風，北湖欲秋蓮子紅。
金精山前種荒客，騎馬又逐湘雲東。
三年湖上招秦七，醉墨題詩秋露濕。
老蛟起舞聽吟哦，幻作青童傍船立。
仙人吹笙調鳳凰，引手贈我青瑶章。
黄心木斷海塵起，山鬼無路啼幽篁。
慈恩玉槿飛晴雪，龍居鏡泉潄香月。
佳人歸去暮雪深，白鳥飛來新雨歇。
子城鶴語樓頭烟，平分風月今吟仙。
石桃花映綵衣發，橘井筆倒寒蟾乾。
半生辨君床下拜，昔日裹頭今鬢改。
世無此樂三百年，爲君起舞秋風前。
勉友人歸廬陵
作者：蕭立之
朝代：宋

雲深雨黑山潦渾，於菟嘷風吹野昏。
短衣蹀躞面黧黝，欲指石鼓窮湘源。
祝融峯高九萬尺，五更三點看日出。
何如矮屋一星燈，宇宙千年書四壁。
啼鵑催客槐自黄，江濱蟹舍魚蝦香。
古來貧者士之常，白鷺洲前春草長。
北新橋發舟
作者：蕭立之
朝代：宋

看詩未了不成眠，自揭吟蓬月滿川。
幾日秋晴夜來雨，五更半港木犀船。
北林羅樞使挽詞
作者：蕭立之
朝代：宋

扶日勳庸大，公胡遽止斯。
人間何可棄，天下尚堪爲。
太史春秋筆，蒼珉德政碑。
不遺毫髮恨，塵宇自生悲。
又和
作者：蕭立之
朝代：宋

東南文物古遺餘，不料冠紳忽棄如。
門外逢人作胡跪，官中投牒見番書。
誰教天女解作俑，欲倩漁郎尋卜居。
更欲久留觀此世，昌黎此語倍愁予。
又次見寄韻
作者：蕭立之
朝代：宋

道路空愁我，湖山喜得君。
客閑詩有思，春重樹無痕。
遮日憐頭白，治書怯雨昏。
可人期未得，馬頸□□□。
又答前人二首·其一
作者：蕭立之
朝代：宋

落日騷蘭國，滄洲水鶴身。
淮南招隠賦，同谷念歸人。
籬落秋聲入，西南局勢新。
可憐潘岳輩，只待拜車塵。
又答前人二首·其二
作者：蕭立之
朝代：宋

水氣收荷影，闌干出榭身。
可憐秋月下，不著夜吟人。
花冷侵衣薄，茶甘汲井新。
滿懷黄葉夢，正墮九街塵。
同年劉仲山和送錦雞長韻再用韻爲侍綵泛幕之行餞
作者：蕭立之
朝代：宋

世人論心畫寫影，傾蓋誰能交刎頸。
慈恩夢事風花飛，一見八年肝膽醒。
錦雞山上霜皚皚，機動穽發從何來。
騎牛澗谷未必惡，古來鐵馬無非災。
綵衣蹁躚晴晝裏，臺上曲高傾倚市。
回雁峯頭一笑春，來縕儻可煩鄰里。
同林城山楊學舟遊虎丘
作者：蕭立之
朝代：宋

虎踞名丘往事賒，勝遊千載梵王家。
山靈舊出點頭石，地妬曾埋解語花。
佛國憑空雲入座，劍池共汲水隨車。
吟人謾有興亡感，雪壁淋漓落陣鴉。
周宰賞蓮席上
作者：蕭立之
朝代：宋

急風吹月月魄墮，幻作玉蓮三百箇。
水花亭上曉光寒，主人捧觴客滿座。
周郎朗朗屋百間，讀書下簾春晝閑。
坐中仙人左元放，寒冰結佩玉刻環。
位高金多責山重，萬里風烟摇醉夢。
何如野水酌花陰，疾雷到天色不動。
安得太華十丈花，乘風夜至玉仙家。
老農有種來入土，鞭起卧龍天下雨。
周府判送錦鷄陳廣文古風見示次韻二十句
作者：蕭立之
朝代：宋

溧陽寒尉饑欲啼，擁爐一席鷦鷯枝。
鴟夷取醉與唾宜，持書推戶知爲誰。
抽緘讀書哦新詩，如渴得飲夢得歸。
妓圍婉轉嬌鶑詞，也復感此山梁悲。
文禽只合長交頸，著語嫵媚相携持。
當年飲啄擅山澤，十步百步相追隨。
清波照影輒自愛，竟日墮此畢者機。
憐渠求牡著樊籞，輒贈可使炫朝飛。
于魔不忍仁者事，豈此玩物心冥迷。
三邊風寒鐵爲衣，白日黯黯天無輝。
室家憂煩怨曠起，新婚之別歸何時。
存心愛物一命耳，公漸柄用酬隆知。
蒼芒獨立將疇依，勿諉大家聾與癡。
和周平洲韻
作者：蕭立之
朝代：宋

此日舊無靈運屐，參差今有蓋頭茅。
自憐後死罹兵革，枉有閑愁上鬢毛。
淚盡不堪懷故國，詩來端喜得同袍。
梅花夾雪無饒景，惜許吟情與病遭。
和孫竹雲道士先墳種松韻
作者：蕭立之
朝代：宋

秦嶺蒼髯鐵色仙，却將翁仲作忘年。
移將根去親陪土，化作楊公種玉田。
客子有懷悲故壟，清明無酒哭蒼天。
感君此計能千載，獨立斜陽詠此篇。
和張倅韻
作者：蕭立之
朝代：宋

微官元不療寒饑，憂樂相從頼有詩。
萬里功名看末路，百年事業有殘碑。
文嫌累氣傷雕組，語要驚人欠崛奇。
湖海平生有今日，白頭何處覓新知。
和晏司法吳城山道中韻三首·其一
作者：蕭立之
朝代：宋

椎鼓發船催出城，平安街子報歸程。
紅闌碧水旗招醉，綠樹黄鸝畫寫生。
爲有詩情渾不惡，便無官事也堪行。
一樽細共燈前說，此夕星河爛熳明。
和晏司法吳城山道中韻三首·其三
作者：蕭立之
朝代：宋

蹴天浪入白雲層，四野都無一寸青。
挾萬斛行風有力，著千人聚地成形。
廬峯映日開天繪，石砮沉淵記廟靈。
欲洗吏塵何日得，摩挲坡句傍危亭。
和晏司法吳城山道中韻三首·其二
作者：蕭立之
朝代：宋

十幅風帆十丈桅，空明雙眼洗塵開。
壓枝梅大宜羹鼎，貫柳魚肥更酒杯。
檣燕可能留客住，沙鷗只道爲詩來。
剡舟不作興盡返，見說龍公也自猜。
和曾楚山憶蒼山韻五首·其一
作者：蕭立之
朝代：宋

詩來讀罷亦傷神，惆悵兩翁蒼與芸。
聚首當時慚我少，祗今一老獨深雲。
和曾楚山憶蒼山韻五首·其三
作者：蕭立之
朝代：宋

梅邊石磴竹邊亭，尚記談諧步晚晴。
夢斷猶疑翁未死，小窗如聽讀書聲。
和曾楚山憶蒼山韻五首·其二
作者：蕭立之
朝代：宋

芸翁到死不停筆，死去蕭然一室居。
不似王恭無長物，半樓詩板半樓書。
和曾楚山憶蒼山韻五首·其四
作者：蕭立之
朝代：宋

人謂蒼翁只有詩，却於世道早知幾。
□□韃舞胡□句，辛有伊川後有□。
和本縣黎月罔勸農韻
作者：蕭立之
朝代：宋

白髮衰翁且翠顛，傷心難問屈原天。
當時一聚如金谷，此日數間惟玉川。
勸諫只今猶樂土，耕犂何地不炊烟。
欲親偃室無公事，一段阻心似壅泉。
和李後林賀黄後谷漕薦韻
作者：蕭立之
朝代：宋

愛君滿腹貯精神，王翰當年願卜鄰。
一日雄文諠上國，三生太史屬前身。
獵心勃鬰驚殘夢，新榜誇張說古人。
早作功名歸舘閣，詩情莫涴簿書塵。
和洪倅陳元德韻同庚
作者：蕭立之
朝代：宋

仕隔同年面，詩尋晚歲盟。
猶堪永今夕，未覺負餘生。
湖近官居好，梅寒客意清。
何須愁夜雨，百草爲春榮。
和燒榾柮韻
作者：蕭立之
朝代：宋

樵子歸來頳擔肩，長鑱作我地爐緣。
深山大澤蟄蛇虺，冷窗凍壁生雲烟。
暗室長明天不夜，團茶自煮客堪延。
窮吟自笑成寒色，不到琉璃玳瑁邊。
和羅澗谷寄以姑蘇舊遊韻
作者：蕭立之
朝代：宋

爲雲舊欠四方從，投老相逢稇載空。
吟榻幾時今雨客，塵襟一夏故人風。
長江秋色烟波外，落日漁家醉夢中。
無計事君吟得好，詩來面摺欲生紅。
和蒲塘鄉飲酒席上韻
作者：蕭立之
朝代：宋

洛社當年留樣子，客中正可飲亡何。
樽前聊復會真率，殿上相期侍馺娑。
事意舊遊忘鬢改，坐分前席覺年多。
西風管取都長健，更插茱萸上嵬峩。
和黄立軒梅詩十首·其一
作者：蕭立之
朝代：宋

波流茅靡正堪悲，能潔能污墨子絲。
冬令自玄梅自白，此花還有獨醒時。
和黄立軒梅詩十首·其一〇
作者：蕭立之
朝代：宋

古今有許興亡恨，出自煌煌入涸陰。
惆悵雪花如席處，見梅時節又傷心。
和黄立軒梅詩十首·其七
作者：蕭立之
朝代：宋

誰折一枝千里信，江南曾寄與人誇。
如今不奈城頭角，僝僽花神也撒花。
和黄立軒梅詩十首·其三
作者：蕭立之
朝代：宋

如梅合是花君子，未論孤高壓衆芳。
不以玉堂矜富貴，何曾茅舍怨荒凉。
和黄立軒梅詩十首·其九
作者：蕭立之
朝代：宋

八表同昏江換陸，孤山今日又花時。
感時濺淚無人見，只有當年杜老知。
和黄立軒梅詩十首·其二
作者：蕭立之
朝代：宋

不肯托根桃李場，千林摇落正孤芳。
莫將香影生分別，說著香時影亦香。
和黄立軒梅詩十首·其五
作者：蕭立之
朝代：宋

讀老子章花似道，不嫌雪惡與霜粗。
能知其白守其黑，長入人間墨畫圖。
和黄立軒梅詩十首·其八
作者：蕭立之
朝代：宋

移竹移松半死生，移梅便可主花盟。
何當繞屋三千樹，撰出人間白玉京。
和黄立軒梅詩十首·其六
作者：蕭立之
朝代：宋

蒼天變色雪漫漫，樹樹江頭带恨看。
舊讀史來今記憶，白衣冠客從燕丹。
和黄立軒梅詩十首·其四
作者：蕭立之
朝代：宋

清絕霜枝冠頂開，被人俗了說花魁。
此花骨相神仙做，市卒能仙爲姓梅。
圓通寺
作者：蕭立之
朝代：宋

江南開山松十圍，石耳德色坡翁詩。
胡孫夜半叫絕壁，宿客夢回風雨時。
垂虹橋三首·其一
作者：蕭立之
朝代：宋

湖光秋色渺蒼寒，一似前時畫得看。
畫裏人家渾不覺，夕陽留客倚闌干。
垂虹橋三首·其三
作者：蕭立之
朝代：宋

三百里湖橋柱西，誰將并剪上秋機。
短船不愛閑風月，載得吳松落照歸。
垂虹橋三首·其二
作者：蕭立之
朝代：宋

湖天已闊秋更闊，收拾不得難爲題。
欲把平生詩擔子，換三間屋住橋西。
報恩荷池納凉呈雲心
作者：蕭立之
朝代：宋

重入僧窗聽雨眠，藕花只在客床前。
囊空不欠蘇秦舌，口渴頻呼陸羽泉。
十里湖光天半席，一闌秋影月初弦。
新凉風物無人共，坐聽微鍾祇自憐。
壬午九日士資自廣運鐵南雄歸途過家士贄士贇有詩因用韻
作者：蕭立之
朝代：宋

驚心節物首重回，尚覺昏雲黯未開。
舊向醉餘狂客帽，今猶健在倒蓮臺。
菊如杜老開偏晚，客勝后山期不來。
碌碌阿奴俱在目，剩鋤菘韭種蒿萊。
壬午元日試筆有懷十翁楚山先生兩章奉寄·其一
作者：蕭立之
朝代：宋

年似渭濱人樣子，竹房深夜一燈青。
老來有婦能言語，元亮無言亦典刑。
詩到夔州尊絕倡，人瞻魯殿兀蒼冥。
寫添澗谷成三老，洛下風流可得成。
壬午元日試筆有懷十翁楚山先生兩章奉寄·其二
作者：蕭立之
朝代：宋

記前壬午甫能冠，甲子周回有此年。
方寸可耕寧要地，須臾毋死尚觀天。
史無一事賢黄憲，士有終身感魯連。
萬里梅花一樽酒，青山不盡水無邊。
壽何府判易齋
作者：蕭立之
朝代：宋

我欲壽公酒，酒薄不敢斟。
我欲壽公詩，詩調不成音。
酌公試酌鄞江水，頌公請頌鄞人心。
江水之清有涇渭，人心之同無古今。
紛紛巧捷褰裳趨，公獨坦履垂紳裾。
研桑心計論錙銖，公獨一飯不顧餘。
王謝子弟山澤癯，葵莧之腹貯詩書。
燕居如齊好嗜無，澹然文君對相如。
試從邦人數前後，監州頗見有此否。
日邊催整早朝車，堂上且傾初度酒。
欲晴未晴霜淡濃，欲香未香梅信風。
眼前時事好閉口，只折梅花來壽公。
夏夜納凉
作者：蕭立之
朝代：宋

竹夫人有專房想，麯秀才難折柬招。
一卷桐陰風不動，避燈坐過月平橋。
太平宮賦聽雨
作者：蕭立之
朝代：宋

仙人喜作狡獪事，幻此溪聲成雨聲。
我聽以心非以耳，是溪是雨本分明。
太平寺元羅寇故基
作者：蕭立之
朝代：宋

歲月吾生晚，兵戈此地曾。
山川如有數，險阻爾何能。
烟雨桑麻利，簞瓢粥飯僧。
憑閑供一嘯，深谷或爲陵。
太湖石
作者：蕭立之
朝代：宋

曾共銅駝荆棘裏，也看金谷艷陽時。
漢唐□□□□□，□著興亡却□□。
失題
作者：蕭立之
朝代：宋

人事幾何千載長，南州一夢亦荒凉。
浮雲忽散秋空曉，雙井如今水亦香。
失題·其一
作者：蕭立之
朝代：宋

涿水茫茫何處邊，此臺名姓爲誰傳。
未論跨鯉當年事，有許溪山意亦仙。
失題·其二
作者：蕭立之
朝代：宋

臺上秋風草木疏，臺前清泚數遊鱼。
謫仙他日騎鯨去，未必三生不是渠。
姑蘇臺五首·其一
作者：蕭立之
朝代：宋

金楣玉几翠雲裘，那識春風半點愁。
麋鹿也疑知正色，不應還上此臺遊。
姑蘇臺五首·其三
作者：蕭立之
朝代：宋

當年忠死亦堪冤，千古遺編爲斷魂。
此恨老天疑未了，長教明月照胥門。
姑蘇臺五首·其二
作者：蕭立之
朝代：宋

間關薪膽有誰知，正是蘇臺歌舞時。
可惜不如陳後主，吳宮無井號臙脂。
姑蘇臺五首·其五
作者：蕭立之
朝代：宋

荒荒灌木長烟苔，人道吳王此築臺。
一望等閑三百里，未應無見越兵來。
姑蘇臺五首·其四
作者：蕭立之
朝代：宋

娃舘繁華事幾年，墮鈿遺珥尚依然。
流香膩粉歸何處，都入春風小砑牋。
孺子亭
作者：蕭立之
朝代：宋

湖上花藤絡樹身，傍湖鷗鳥識遊人。
兩京寂寞有前哲，一榻風流無後塵。
史牒不名爲隠逸，公心豈自少經綸。
卷藏獨向茲丘老，歲歲祠前荷芰春。
客有談淮土縱獵之樂因爲之歌
作者：蕭立之
朝代：宋

雪雲厭天尋丈低，將軍觀兵出打圍。
彎弓數肋射走鹿，刀槊不減并州兒。
盤空健鶻眥欲裂，落日洗空狐兔穴。
將軍白馬錦貂褕，奏凱歸來清夜月。
寄彭梅莊
作者：蕭立之
朝代：宋

懶似嵇康多幾分，緘情久不報殷勤。
人言歲暮於吾子，今見梅花疑是君。
歲月尚須留我輩，乾坤何可少斯文。
相期不作草中腐，付與後來楊子雲。
寄曾牧菴
作者：蕭立之
朝代：宋

丹林自語葉騷騷，寒入江南入縕袍。
丘壑風流須我輩，弓刀事業付兒曹。
神靈助晉天機轉，姙姒興周廟算高。
相不當侯吾事了，不妨羹泡煮溪毛。
寄曾翠屏
作者：蕭立之
朝代：宋

天亦何曾忘此翁，頰紅留待醉春風。
剩吟詩在何妨老，只欠官稱未是窮。
五夜月痕雲一角，十年風物鬢雙蓬。
□□□□□□□，倘有江船吾亦東。
寄楊隠巖二首·其一
作者：蕭立之
朝代：宋

終日垂帷一卷書，隠巖名字滿江湖。
何時見子華陰道，拍手西風下蹇馿。
寄楊隠巖二首·其二
作者：蕭立之
朝代：宋

老去將詩替却愁，誰將此集落巖幽。
鷄林增價君能德，夭閼溪藤我自羞。
寄楚山
作者：蕭立之
朝代：宋

別後梅花幾度春，催人年紀亦匆匆。
長如此日易百歲，未覺吾衰成兩翁。
曉鏡拂鬚無可白，霜顔壓酒不□紅。
莫看談笑封侯得，留眼江臯送斷鴻。
寄羅澗谷·其一
作者：蕭立之
朝代：宋

同是人間七十餘，相思無地問何如。
倉皇空憶歸時別，契闊都無落□書。
□去避兵長蓐食，邇來古地且巢居。
題詩甲子應同集，便雁相逢頼啟予。
寄羅澗谷·其二
作者：蕭立之
朝代：宋

詩去詩來只月餘，渴心頓解沃心如。
居然咫尺有萬里，如此亂離無一書。
山裏黄虀猶可飽，天涯白草更堪居。
漢宮舊日烟花繞，造化胡寧亦忍予。
寄題崇仁吳甫伯壽康堂
作者：蕭立之
朝代：宋

五福難并壽且康，如君有此扁斯堂。
喬松歲晚不改色，佳菊霜寒彌有香。
身健清樽供笑詠，眼明細字辨毫芒。
風流萬一成圖畫，容兩詩翁作雁行。
寄題李叔誼蓮峰書院
作者：蕭立之
朝代：宋

高原陸地無蓮花，此峯刻畫天與狀。
李君下構三千楹，讀書月明調悲壯。
向來濂溪卜廬山，蓮花峯下溪之源。
半山爭墩未苦賢，掘地何處無流泉。
寄題鄒氏觀梅亭二首·其一
作者：蕭立之
朝代：宋

歲晚纔花花已遲，於春何意獨先知。
由來遲底應偏耐，不看南枝看北枝。
寄題鄒氏觀梅亭二首·其二
作者：蕭立之
朝代：宋

詩人愛梅說道理，弄影團香未覺難。
枝上乾坤參得透，不妨來此倚闌干。
山下
作者：蕭立之
朝代：宋

山下人門白板扉，畦蔬繞屋水田肥。
五更花信雷初動，一月春晴燕未歸。
官滿不儲囊粟俸，兒寒猶補海圖衣。
山禽不語如相好，聽我勞歌賦式微。
左臂痛
作者：蕭立之
朝代：宋

人生兩臂重天下，濠上仙翁語意高。
不以拾遺曾墜馬，可教吏部廢持螯。
風寒欠護知誰過，藥裹頻更藉汝曹。
安得慈悲有千手，一枝才是九牛毛。
己卯秋社
作者：蕭立之
朝代：宋

社公水又一番新，陣陣秋風入白蘋。
歸燕去如秦逐客，覊鴻哀似楚纍臣。
青山有約堪娛老，紅樹無情强作春。
好爲麻姑問人世，如今幾見海揚塵。
己未作
作者：蕭立之
朝代：宋

鄉夢三年闊，秋風一月深。
雲寒衣納納，沙遠樹涔涔。
茲事寧無古，斯人更有今。
夕陽江上路，飛鳥尚爭林。
市□□
作者：蕭立之
朝代：宋

西風無夢此江頭，落日闌干小畫樓。
鄉信不來秋信早，雁奴閙在荻花洲。
府教和章狎至再用韻爲謝
作者：蕭立之
朝代：宋

平生故人誰綈袍，元龍湖海風裁高。
吟詩倉卒供十手，清水新淬龍文刀。
壯如沙場馳百馬，奇如甘蠅飛如射。
寒箋字字明華星，掩耳不及春霆驚。
一天風月四方錢，冷淡未必輸華鮮。
人生端有不朽事，虛名豈足驚烏鳶。
小年擔書走京國，腕中一筆萬斛力。
近來言語不驚人，出戶誰復思安仁。
何當解韉飼我馿，嬌兒喜歸爭挽鬚。
來時雪花大如席，繅車卷玉鳴桑枯。
一年春風又如客，山中無人吟不得。
煩君遠致北海秋，雁鶩行中洗朱墨。
挽彭復雅二首·其一
作者：蕭立之
朝代：宋

已哭芸兄又哭君，眼中何得更沾巾。
死無家貨營磚甓，生有詩名動縉紳。
豈亦雕鎪傷你壽，不然溟漠妬斯人。
不忘有子今傳業，依舊寒林一氣春。
挽彭復雅二首·其二
作者：蕭立之
朝代：宋

隔月日前猶得書，說貧說病兩劬媮。
祗言未晚休文瘦，不料竟成長吉殂。
空有淚花愁宿草，可無哀些折生芻。
平生交舊銘幽筆，今代蕭臺有大蘇。
挽龍梅癯
作者：蕭立之
朝代：宋

湖海青燈舊，山林白髮長。
進書猶秘府，封斧怱崇岡。
文墨流千古，功名付二郎。
長年不忘念，哀些謾悲凉。
收護贈墨者廖景瑞
作者：蕭立之
朝代：宋

世界人心黑如墨，君持此墨將安適。
欲磨君墨上箋天，天公憒憒無皂白。
早起
作者：蕭立之
朝代：宋

參差曙色走歸雲，落月猶高欲近人。
客鬢已隨時事改，風光猶逐世情新。
孔方不是折簡客，白墮真成入幕賓。
忽有微吟生眼界，山光遥映雨如塵。
春寒家
作者：蕭立之
朝代：宋

一月春寒縮牛馬，束桂薪芻不當價。
去年霜早穀蕃熟，雨爛秧青無日曬。
深山處處人夷齊，鋤荒飯蕨填朝饑。
干戈滿地此樂土，不謂乃有凶荒時。
今年有田誰力種，恃牛爲命牛亦凍。
君不見鄰翁八十不得死，昨夜哭牛如哭子。
春日長
作者：蕭立之
朝代：宋

春日長，長安貴游踏春陽。
游龍八尺黄金裝，狎客沈宋交金張。
真珠結屋貝作堂，錦裀七十二鴛鴦。
吳姬趙女羅絲篁，熊蟠豹胎桂爲漿。
主客一飲累百觴，幃風幕日綺繡香。
白晝銅盤飛蠟光，行樂未足光陰忙。
恨無長繩繫扶桑，何曾得知春日長。
山中腐儒鬢欲霜，蝸牛廬中獅子床。
二十七種飯瘦郎，過午一枕無何鄉。
起來煎茶竹風凉，半絲不掛萬慮忘。
從渠門外塵如馬，落絮遊絲相枕藉。
斜陽窗戶一編書，日長只在茅簷下。
春晴試筆
作者：蕭立之
朝代：宋

爲喜逢春亦自憐，新晴風物此花前。
蝶狂有意如耽色，樹老無枝莫記年。
鍾虡塵深唐九廟，金銅淚盡漢中天。
二三豪俊今何在，愁絕孤臣雪滿天。
書罷偶成
作者：蕭立之
朝代：宋

書眼猶明返照窗，西風籬落已啼螿。
放慵自覺閑居好，涉難爭期末路長。
稍解忍饑知道進，未能守口坐詩狂。
世間萬事如蓬轉，且對青山進晚凉。
月下觀梅獨酌
作者：蕭立之
朝代：宋

北風掠地天欲晴，街東街西人不行。
山城早閉燈火靜，霜月自照鴟鴉鳴。
一簷梅意春欲動，星斗闌干天宇空。
一生愛梅復欲月，獨酌月明花作供。
南樓鼓寒聲重遲，醉眼看花越更奇。
牽衣兒女催翁歸，翁醉正賦寒梅詩。
有感戲隠括曹景宗語
作者：蕭立之
朝代：宋

少年快馬如游龍，鼻尖出火耳生風。
柘弓放箭餓鴟叫，數肋射麞平澤中。
渴饑食肉飲血乳，甜如天厨薦甘露。
誰能揚州稱貴人，閉置車中作新婦。
李鶴林田惠詩有孤山探梅之句用韻爲謝
作者：蕭立之
朝代：宋

向來山裏讀書房，便是人間白玉堂。
地有梅花三百本，春回紙帳五更霜。
山林有約狐淘令，歲月無情老子長。
欲起林逋說香影，急須同買月中航。
杜鵑
作者：蕭立之
朝代：宋

思歸言語苦悲辛，啼老江南綠樹春。
莫倚巴西君故土，巴西風景近愁人。
東西林二首·其一
作者：蕭立之
朝代：宋

廬山山裏石頭路，我自舍車便杖藜。
西林雲物古時塔，東林秋聲堂下溪。
東西林二首·其二
作者：蕭立之
朝代：宋

遠公與客亦從容，未至當年似懶慵。
送過虎溪元不惡，不妨門外聽松風。
柬邵中立
作者：蕭立之
朝代：宋

金鯽池邊傷晚風，蓮花峯下倚長松。
水程半月孤蓬雨，客飯渾家野寺鍾。
心事歲寒詩眷屬，鬢根秋色老形容。
片雲影裏湖湘隔，莫愛新吟寄短封。
校文京庠呈黄立軒朱南湖十首·其一
作者：蕭立之
朝代：宋

十日工夫不到詩，繩床兀兀夕陽低。
黄昏幾點敲窗雨，又是西風趲木犀。
校文京庠呈黄立軒朱南湖十首·其一〇
作者：蕭立之
朝代：宋

月過闌干客睡遲，官河桐葉學鴉飛。
鬢絲不了三千丈，也費秋蟲促夜機。
校文京庠呈黄立軒朱南湖十首·其七
作者：蕭立之
朝代：宋

雪繞冰圍不可支，輕紈那得敵炎威。
雷公惡發夜來雨，試問熱官何處歸。
校文京庠呈黄立軒朱南湖十首·其三
作者：蕭立之
朝代：宋

西山南浦住經時，又住吳山送落暉。
燕子不知家近遠，年年秋社一番歸。
校文京庠呈黄立軒朱南湖十首·其九
作者：蕭立之
朝代：宋

頭腦涔涔醉夢中，起梳短髮受西風。
青綀要換秋來著，自汲寒泉濯軟紅。
校文京庠呈黄立軒朱南湖十首·其二
作者：蕭立之
朝代：宋

舊嫌詩被西湖隔，一笑誰教却此同。
爲有簡書閑不得，不知吟鬢又秋風。
校文京庠呈黄立軒朱南湖十首·其五
作者：蕭立之
朝代：宋

遠枕驚回昨夜秋，月痕依約去年愁。
移牀欲避梧桐去，誰有西風背處樓。
校文京庠呈黄立軒朱南湖十首·其八
作者：蕭立之
朝代：宋

山水宜秋風雨後，坐窗得瘦奈愁何。
傳聞近長湖船價，天氣乍凉遊子多。
校文京庠呈黄立軒朱南湖十首·其六
作者：蕭立之
朝代：宋

籠鼕飯鼓動回廊，乍換生綀浴晚凉。
雙鵲自閑來又去，不知簾底有人忙。
校文京庠呈黄立軒朱南湖十首·其四
作者：蕭立之
朝代：宋

獨自携文校短長，隔簾人靜雨滄浪。
龍公倒捲西湖水，一夜滿城荷氣香。
桂東行次劉提屬同年見寄山行韻
作者：蕭立之
朝代：宋

桂東有山何高哉，牽蘿挽葛登嵬崔。
桄榔屯雲白日暗，瘴霧颯颯吹黄埃。
懸崖峭壁穴鼯狖，碎啄爭食嗚爭隈。
平生忍饑北窗卧，瘦馬却載青衫來。
江南解作斷腸句，更生年少今多才。
曲江座上倚寒玉，落月下照秋千崖。
北湖尊酒誰主客，公榮不飲從渠猜。
雁峯臺前羣玉府，檄羽忽作先春雷。
烏公取士有巨眼，十里祖道梨花杯。
蒲團覊我著蕭寺，官梅雪盡萱榴開。
凝香閣下得休告，雨坐十日無輿臺。
新吟大軸忽到手，懸冰跨雪秋皚皚。
請從今日□□□，慰我相思腸九回。
桃源
作者：蕭立之
朝代：宋

桃源花發幾番春，聞說漁郎此問津。
秦帝漫勞方士遣，神仙已是避秦人。
梅
作者：蕭立之
朝代：宋

不受世間塵土涴，山之南北水之涯。
識中庸裏有素隠，怪小雅中無白華。
半點精神春滴淅，一寒風骨雪槎牙。
淡妝人去羅浮遠，腸斷東風璧月斜。
樹老
作者：蕭立之
朝代：宋

樹老仍初葉，山寒正晚花。
孤舟雙港水，新燕舊人家。
何處依劉表，誰歟異孟嘉。
西山供拄頰，隨意數歸鴉。
次丁宣尉韻
作者：蕭立之
朝代：宋

城郭秋深鵲樹空，練衣不抵夜來風。
雁何去處有書下，蟹幾時來無酒中。
生事比梅仍向北，歸心如水只流東。
蒼崖翠竹雲根屋，擘畫殘年飯韭菘。
次使長勸農喜晴韻
作者：蕭立之
朝代：宋

日日巡簷聽雨聲，春郊忽爲使車晴。
醉翁之意不在酒，造物於人亦有情。
天日開明吾道泰，詩書談笑孽囚驚。
吟成自對春風笑，却恐高瓊意未平。
次使長蒼玉亭
作者：蕭立之
朝代：宋

詩律崢嶸壓島郊，險如百二據秦殽。
鄒枚一座風流集，陳郭千年道義交。
公筆欲傾河漢倒，我才如種石田磽。
山城斗大春風足，阿閣終須著鳳巢。
次使長蒼玉洞韻
作者：蕭立之
朝代：宋

不是仙源不是村，千年霜壁樹蟠根。
半山魚鼓動城郭，一日龍雷出洞門。
雲似世情翻覆變，石如尊宿典刑存。
摩挲蘚刻無窮意，時聽遊人自細論。
次劉蒼涯見訪
作者：蕭立之
朝代：宋

山裏清懷人得知，地爐灰冷雪來時。
七年有別君仍壯，一事無成我自悲。
履豨應爲天下計，縛鷄曾見故人詩。
欲談世事難相就，不爲衝寒脚力疲。
次府教一覽亭韻
作者：蕭立之
朝代：宋

秋膺重疊有誰編，客意難憑燕子傳。
欲送寒衣仍冷雨，稍疑飛霧近南天。
楊花舞歇春無力，湖水空明晚自烟。
日日詩筒星火急，吟窗禿盡筆鋒尖。
次彭介山韻
作者：蕭立之
朝代：宋

丹崖老屋金精秋，玉虬駕我萬里遊。
黄岑山下有小洞，北湖一曲三年留。
山猿無聲鶴不舞，種玉田荒長琪樹。
仙人驚怪不歸來，閑却劉郎金掌露。
蛩音忽爾聞空虛，吟交憶此湖上居。
賦詩繫賊喙三尺，愧死李志羞曹蜍。
玉雪亭邊無點熱，飛昇臺上留仙轍。
訊速相就君不來，射工含沙能宗孽。
大篇雋永西風前，谷簾水共曾坑煎。
半生吟事入勳業，力田那不逢豐年。
十八灘頭喚歸棹，彫胡米香蘋葉老。
簿書塵裏眼生花，徑欲推敲尋瘦島。
次曾楚山
作者：蕭立之
朝代：宋

自笑憂兵閲四州，此身只爲苦吟留。
林棲幾見蘆穿膝，室毀欲無茅蓋頭。
歲月巧將吾輩老，江山喚起故人愁。
詩來忽作山陰想，問字敲門可得不。
次曾漁磯賀得士贇音問韻
作者：蕭立之
朝代：宋

時危多難合驅除，安見嬌兒競挽鬚。
支厦可能扶緒漢，誓江猶欲活全吳。
疑從馬革無還璧，忽得蠅頭似串珠。
君有詩來逾骨肉，爲君吟罷酒三呼。
次李玉峰見寄
作者：蕭立之
朝代：宋

四方上下忽相從，君信西來我信東。
剡雪不乘清夜興，軍山依舊夢魂中。
合離有數機如髮，歲月無情鬢欲翁。
斜照一林雲百樹，吟筒翻作遞愁筒。
次李鶴雲見寄
作者：蕭立之
朝代：宋

老病吟詩廢，愁煩送日過。
時危江陸變，路斷虎狼多。
昔夢來今雨，長懷入短歌。
行藏吾自了，匣鏡不須磨。
次楚山見寄
作者：蕭立之
朝代：宋

穿青度密且衡門，剪紙誰招客子魂。
少不若人傷老大，死無容力爲乾坤。
一枰孰與危機活，千古難磨此道存。
前有長蛇後猛虎，少陵只合老羌村。
次滕倅夜登樓韻
作者：蕭立之
朝代：宋

湖邊四面小雲樓，城上三更漏鼓秋。
月淡無痕詩共好，官清有味境能幽。
人間路絕蓬瀛近，木末天低宇宙浮。
喚醒塵勞椀中茗，西風黄葉正颼颼。
次趙東林韻
作者：蕭立之
朝代：宋

錦袍公子三生夢，又墮歌羅古驛中。
天上無情覆手雨，人間有恨打頭風。
晚花留日明深樹，枯澤回潮起蟄龍。
草草官稱今髮白，年時悔不事猿公。
次阮雲心泛湖
作者：蕭立之
朝代：宋

湖上三更酒，西風一葉身。
水明花近眼，燭暗月窺人。
識面頻驚晚，論交未覺新。
清詩如雪露，一洗簿書塵。
次陳府教喜晴古句且踐蘇山之韻
作者：蕭立之
朝代：宋

梅花樹頭春雪晴，長廊僧定客夢醒。
蛾眉豆熟櫻笋老，兩月風雨雲屏屏。
暄寒倏忽變氣候，客衣單夾煩調停。
移船避漏送白日，一根露草棲風蜓。
蛙衣陵屯分變化，蘇山雲中幾秋夏。
欲携吟卷相追隨，呈佛不堪仙可嚇。
歸期得請那可料，炊米僧厨猶欠賈。
吞腥啄臭欲可爲，快理紅藤趁今暇。
次韻曾楚山見寄
作者：蕭立之
朝代：宋

我爾梅花國，書來歲月深。
熟知生世理，老盡別時心。
雁信邊聲落，霜空海氣沉。
鬢毛相對白，可惜不同吟。
次韻答周宰
作者：蕭立之
朝代：宋

半生身名今甑墮，吟腸寸斲字一箇。
三年風雨楚山寒，落日行窩看草座。
藕塘著亭花中間，酒邊消此半日閑。
詩成索醉坐不起，立馬嚼損黄金環。
薤花簟凉殘唾重，詩來破我□時夢。
長風萬里一筆追，字如韝鷹欲飛動。
人生高下如風花，奎蹄未必真堪家。
村沽如水賤如土，何當携來說今雨。
次韻答廬陵張新恩
作者：蕭立之
朝代：宋

庭戶無人鬭鵲墮，蘚徑屐痕無半箇。
玲瓏一騎薰風前，驚起胡床橐駝座。
長身蒼髯江梅間，麒麟初脫十二閑。
誰教驅策落何處，水石齟齬山連環。
筆頭不識周鼎重，學古胸寬有雲夢。
才大萬牛挽不前，時來八風吹不動。
寒香含著西風花，漢宮壽斚傾天家。
不愁旱火成焦土，黄頭奴來請行雨。
次韻答徐毅齋
作者：蕭立之
朝代：宋

文印詩燈自正宗，不忘生死訪衰翁。
樽前談笑有此客，眼底輪囷亡是公。
兩世交遊明月共，百年人物大江東。
吾生榮悴乖逢爾，昨夜春風梅信中。
次韻謝吳宜齋
作者：蕭立之
朝代：宋

風誼今湖海，交遊獨子推。
軟塵勝道戰，清氣壓囊詩。
谷派誰能續，靈風漸許卑。
劘堅吾豈敢，猶欲起疲師。
次韻鄭琴山併謝中書君之貺三首·其一
作者：蕭立之
朝代：宋

詩來執熱濯寒淙，剪剪西風破玉蓉。
二十年間四方恨，不教東野化爲龍。
次韻鄭琴山併謝中書君之貺三首·其三
作者：蕭立之
朝代：宋

落筆何能觀堵牆，山間只合傲羲皇。
慚君遺我湘枝束，愁與吟䯲一樣霜。
次韻鄭琴山併謝中書君之貺三首·其二
作者：蕭立之
朝代：宋

我屋梅花爲客栽，吟梅君獨未能來。
山中欠了連床約，却對西湖笑口開。
次黄園漕幕韻
作者：蕭立之
朝代：宋

花如墮珥草遺簪，次第東風轉作南。
巢鷇欲飛看八八，徑香不斷勝三三。
著亭屈折誰心計，隔竹推敲客手談。
安得身閑携斗酒，趁他姚魏戰紅酣。
次黄後谷送吳實堂中韻
作者：蕭立之
朝代：宋

投老須微祿，謀生後計然。
燕寒無空壘，犢倦有閑田。
白髮猶行役，青山莫使年。
秧疇遽知許，心折馬蹄前。
次黎宰併柬曾楚山二首·其一
作者：蕭立之
朝代：宋

誰道行年值小遊，轉添白髮上人頭。
檀公上計無多子，潘令吟情第一流。
四海交遊驚鬼錄，一身生死寄岑樓。
因公喚醒推敲夢，此夕燈前忘却愁。
次黎宰併柬曾楚山二首·其二
作者：蕭立之
朝代：宋

我耕枯旱不逢年，君解翻瓢漲九淵。
道義相忘床上下，詩書有味蜜中邊。
向來湖海魚千里，此去功名馬一鞭。
坐想晝簾公事少，時將詩遞破蒼烟。
次龔象湖韻二首·其一
作者：蕭立之
朝代：宋

一盂野飯落閩州，篁竹烟莎屋壓頭。
學問無窮吾輩老，乾坤能大此身浮。
客窗書傳青燈雨，故國溪山黄葉秋。
羨子清吟如玉雪，枯腸塵土不堪搜。
次龔象湖韻二首·其二
作者：蕭立之
朝代：宋

剩水殘山欲盡頭，肯披蓬藋訪深幽。
買鹽沽酒三家市，劈箭驚雷一水秋。
袖裏我無區冊序，脚跟君有子長遊。
是間尚有堪吟處，莫向西風怨滯留。
歲晚
作者：蕭立之
朝代：宋

歲晚仍爲客，朝晴故作陰。
雨花添浪白，雲樹隠江深。
留滯寧吾土，艱危獨此心。
一瓢終藉汝，投老遂追尋。
歸自城外
作者：蕭立之
朝代：宋

山圍不斷似勾闌，路入蒼雲八百盤。
塔頂受風鈴語急，樓高有日鵲巢寒。
簿書衮衮蟻旋磨，歲月匆匆船下灘。
兩度梅花猶是客，夢隨飛翼度巑岏。
歸至三衢懷芸莊兄留京
作者：蕭立之
朝代：宋

午熱猶疑夏，宵寒不似秋。
獨歸仍念遠，久客得無愁。
白酒村村市，黄花處處樓。
不緣風雨色，吾欲理扁舟。
毛竹山四首·其一
作者：蕭立之
朝代：宋

租地編茅且數椽，孤懸浮寄亦堪憐。
山深無復農桑事，別有人間種藥田。
毛竹山四首·其三
作者：蕭立之
朝代：宋

雲間樵子罕曾逢，時有携鑱採藥翁。
樹樹山猿摇落日，榧林無實老秋風。
毛竹山四首·其二
作者：蕭立之
朝代：宋

山圍水匝徑百里，樹老苔封知幾春。
誰遣五丁開棧徑，當時疑有避秦人。
毛竹山四首·其四
作者：蕭立之
朝代：宋

道傍虎迹大如盌，落日平林客子驚。
問宿轉灣知有店，山根一路筧泉聲。
江上有懷
作者：蕭立之
朝代：宋

凍雨年催盡，覊愁夢作歸。
風塵雙鬢短，宇宙寸心微。
長此憂危集，終然計慮非。
甲裳生已免，未得怨無衣。
江行得水壓青天下小橋一句足成唐律
作者：蕭立之
朝代：宋

老去無心任一瓢，意行聊復侶漁樵。
雲迷遠樹昏殘照，水壓青天下小橋。
物我境空鷄已木，功名夢斷鹿猶蕉。
插秧綠遍江南岸，又送年光入畫橈。
浙江亭
作者：蕭立之
朝代：宋

塵世無窮事，寒潮往復來。
江流限吳越，海道接蓬萊。
多難期如客，緣情故得哀。
誰令天柱昃，浩浩不能回。
湖海
作者：蕭立之
朝代：宋

湖海千年夢，家山亥日虛。
舊巢新燕入，今雨故人疏。
貧賤猶須祿，行藏不失書。
卿如用卿法，吾亦愛吾廬。
溪行見落梅爲賦
作者：蕭立之
朝代：宋

玉龍輕軟雪能乾，好在晴沙野水看。
舞翠夢回仙袂遠，射鵰人去露簷寒。
連環骨冷香猶暖，如意痕輕補未完。
花自年年人自老，春風滿袖獨凭闌。
漁磯惠詩適聞王師過邑次韻作歡喜口號
作者：蕭立之
朝代：宋

不是逃名韓伯休，避兵聊欲蔽林丘。
天公悔禍有今日，臣子扶顛無半籌。
蒼玉硤鳴春意動，紅綿襖出霧痕收。
詩來適喜王師至，醉插梅花舞白頭。
漕園古梅
作者：蕭立之
朝代：宋

花身怪怪復奇奇，幾度春風未入詩。
列璺有文蛇蛻殻，刳心不死豹留皮。
風流不在宮妝稱，冷淡偏於晚歲宜。
爲怕清寒欺客袖，一簷斜月立多時。
燒榾柮
作者：蕭立之
朝代：宋

何人斧空谷，斷根委柯莖。
或如蛟虬蟠，或如虎豹獰。
首尾鬚鬣具，一一皆可名。
老夫傍地爐，溫與挾纊并。
彼美紅爐獸，光彩生簷楹。
出處諒所同，竅鑿非天成。
我今不作我，卿亦自用卿。
琵琶亭二首·其一
作者：蕭立之
朝代：宋

天涯偶爾傷流落，聊復吟情寄水雲。
說夢癡兒千載後，郵亭有曲不堪聞。
琵琶亭二首·其二
作者：蕭立之
朝代：宋

魯男子事無人記，此地琵琶更結亭。
獨倚闌干成一笑，晚風低雁著寒汀。
畫卷四蟲·燈蛾
作者：蕭立之
朝代：宋

是兒欲踞吾火上，自是從來被眼迷。
只道近前貪炙熱，不知流禍及然臍。
畫卷四蟲·蛙
作者：蕭立之
朝代：宋

君王坐底有揖客，未覺當年一部譁。
可恨人間失蝌蚪，却從月裏著蝦蟆。
畫卷四蟲·蠅虎
作者：蕭立之
朝代：宋

攘臂胥疏自長雄，投機巧中疾如風。
死諸葛走生仲達，却與淮南策雋功。
畫卷四蟲·蠹魚
作者：蕭立之
朝代：宋

生無一點烟火食，死有千年書傳香。
飲墨爲何疑罰謫，成仙緣此信荒唐。
病起
作者：蕭立之
朝代：宋

柳暗春歸近，窗明夕照回。
悠悠度長日，稍稍遠飛埃。
山霧晴仍濕，園花落更開。
經旬欲斷酒，門巷只蒼苔。
病起行散
作者：蕭立之
朝代：宋

分得紅腰半日晴，蒼苔蠟屐竹間亭。
平疇白水斜陽外，都在黄梅雨裏青。
睡起
作者：蕭立之
朝代：宋

薄酒匆匆與睡謀，夜長無寢怯更籌。
要嗔早起還多事，浩笑春來失自由。
雪禁好花偏耐晚，雨肥枯澗已堪舟。
自憐跬步元嬰閣，未有新詩續舊遊。
砥柱亭同寮分韻得雨字
作者：蕭立之
朝代：宋

西風吹老寒香圃，瘦碧林塘秋幾許。
官閑飲思生渴吻，載酒聯翩無客主。
亭深城遠地自寒，鴈鶩不來蘚苔古。
秋枰爭道較一勝，長纓颯颯翠裾舞。
百年有幾開口笑，底用研桑枉心膂。
吟情正屬杯中物，暮色已催城上鼓。
嗟予負愧斗粟戀，出位乖逢鑊焦苦。
向來胸中亦磊磈，書傳消磨着塵土。
徑須大白得我醉，歸卧黄紬聽夜雨。
秋日
作者：蕭立之
朝代：宋

野店聊爲一枕謀，五更歸夢入鄉愁。
溪流清淺舂鋤曉，籬落荒凉絡緯秋。
秋燕
作者：蕭立之
朝代：宋

猶記東風社雨晴，步欄辛苦得巢成。
依劉信美非吾土，去魯雖遲在此行。
生也有涯同是客，逝將去汝得無情。
烏衣巷陌休回首，興廢人間又一枰。
秋胡婦歌
作者：蕭立之
朝代：宋

君家作婦三日强，錦衾未暖鴛鴦床。
阿郎遽作遠遊別，三載菽水空襦裳。
採桑忽忽春風陌，郎歸相逢不相識。
攔囊贈妾雙黄金，妾心如冰介如石。
阿郎歸來坐堂前，低頭相視默不言。
郎心如此不易保，醜君一死滄波寒。
稜稜勁節秋霜句，斷簡風流映千古。
後來一種可憐人，却遣江津名妬婦。
第四橋二首·其一
作者：蕭立之
朝代：宋

黄帽牽船客自摇，水花壓岸送歸潮。
晚風忽斷疏蓬雨，秋在烟波第四橋。
第四橋二首·其二
作者：蕭立之
朝代：宋

自折孤樽擘蟹斟，荻花洲渚月平林。
一江秋色無人管，柔艣風前語夜深。
紅糟送陳廣文
作者：蕭立之
朝代：宋

小槽無聲簷溜歇，銀缸滿貯猩紅血。
撐囊礧磈腹果然，壓以千鈞枯欲裂。
麯生有味取試嘗，粉身不惜糜成漿。
春風往往醉入骨，賜以葅醢猶能香。
贈君活火烹錡釜，芼以青葱渫薑縷。
食之以匙不以筯，白玉盤中漲紅霧。
絕句四首·其一
作者：蕭立之
朝代：宋

月落雲窗黑如漆，一紙家書燈下筆。
不知昨夜秋淺深，五更枕前啼蟀蟋。
絕句四首·其三
作者：蕭立之
朝代：宋

風雨城中秋幾家，城根細草亦秋花。
一聲綠樹烏啼晝，睡起隔簾人賣茶。
絕句四首·其二
作者：蕭立之
朝代：宋

官河中有去來舟，舟上無人記得愁。
千年城郭送白日，舊雨客來今雨樓。
絕句四首·其四
作者：蕭立之
朝代：宋

翠玉玲瓏朵朵嬌，熟衣裁得替生綃。
都人不識悲秋苦，只等西風出看潮。
縣圃白蓮
作者：蕭立之
朝代：宋

四柱茅亭秋一間，礲冰琢玉照乾坤。
香分韓壽春衫味，花带萇弘冷袖痕。
奔月蛻餘仙去骨，凌波招得別來魂。
今宵睡足敲窗雨，家在西湖水滿門。
老嘆
作者：蕭立之
朝代：宋

學不前人生謾前，老來嫌怕占人先。
只便歲晚屠蘇酒，後飲翻成最少年。
自桂東入城餞使長移節東廣路過雲頭嶺作
作者：蕭立之
朝代：宋

雲頭山中石頭路，三年石上行三度。
歲衣十疋飯兩盂，有底踉蹡走風雨。
來得郁然無白鬚，鳴弲跨馬東南趨。
夢回楚徼隔鴻雁，日落贛江思鯉魚。
苔香草舍雲生處，青壁無梯鳥飛去。
山根野店酒旗風，似我江南桃葉渡。
渡頭翠浪吹長鯨，蘭舟欲渡不得停。
蒼梧陳詞叫帝子，天高水闊心怦怦。
邅余車兮遺余褋，倒卷緇塵入衣褶。
山中春去不歸來，苦笋生孫蕨生葉。
至日
作者：蕭立之
朝代：宋

急景自忙人自閑，小窗趺坐對南山。
雪花到地無尋處，都在詩翁兩鬢間。
至日次韻
作者：蕭立之
朝代：宋

混闢無窮運以剛，積陰打底有微陽。
驅馳道路年光晚，收拾身心意味長。
三日南風天不雨，一編周易鬢微霜。
乾坤只在梅花上，梅不能言心自香。
與劉兩峰
作者：蕭立之
朝代：宋

可竹詩來爲說君，采蘋宮冷尚疑塵。
人生不幸有奇禍，天道終當與善人。
蔡琰援琴應製曲，壽昌見母足娛親。
兩峯座上客常滿，芋栗杯盤日夜春。
興寧界上
作者：蕭立之
朝代：宋

壓腦文書坐得牢，偶然散誕此江臯。
一春冷雨鶑花老，十日新晴麻麥高。
鳥跡窵留倉頡字，草香擷出屈平騷。
不知何許繅車動，又送新絲入鬢毛。
舶幹陳祥卿挽詞二首·其一
作者：蕭立之
朝代：宋

練練才如許，蒼蒼不可求。
憂時一編墨，賫志九京秋。
薦語諸公重，危機百慮周。
風塵仍歲歲，恨與大江流。
舶幹陳祥卿挽詞二首·其二
作者：蕭立之
朝代：宋

與我生同月，君鞭著便先。
艱難期用大，植立想無前。
功在通閨近，身隨薦墨顛。
悚然怨此世，非止故人憐。
花朝同劉同年判簿登蘇山
作者：蕭立之
朝代：宋

欹眠困蕭寺，曉視天宇晴。
細馬金盤陀，路出東南城。
獰飈碾花作紅埃，十里八里青松栽。
雲埋塔影鈴鐸語，水落石洪風雨來。
仙君一去今幾年，斷碑蒼蘚留層巔。
鶴歸華表作人語，石卧沉香生晚烟。
蟻穴蜂房三萬戶，山上清明山下霧。
可憐當日跨龍人，依舊思歸入城去。
我願山頭拾桃顆，歸種雲根春妸娜。
從渠一實三千年，不向人間食烟火。
范蠡祠二首·其一
作者：蕭立之
朝代：宋

響屧廊空王氣銷，五湖烟雨送歸橈。
鴟夷出自吳宮裏，却載沉胥起怒潮。
范蠡祠二首·其二
作者：蕭立之
朝代：宋

載得蛾眉共五湖，風流應是阿甄如。
越王不作曹瞞語，殺賊今年正爲渠。
茶陵道中
作者：蕭立之
朝代：宋

山深迷落日，一徑窅無涯。
老屋茅生菌，饑年竹有花。
西來無道路，南去亦塵沙。
獨立蒼茫外，吾生何處家。
落日
作者：蕭立之
朝代：宋

落日橋明水，烟斜垣繞村。
筧泉魚養子，樊棘竹生孫。
蝌蚪古文字，鷓鴣人語言。
仙翁蕨薇共，聊復且清樽。
蒼玉洞分韻得淺字
作者：蕭立之
朝代：宋

霜林無留紅，石氣寒翦翦。
春風何時來，玉樹破花繭。
聊持一樽酒，陟此雲外巘。
流香入詩脾，汲影潄清淺。
蘇雲卿
作者：蕭立之
朝代：宋

洪崖仙人舊隠處，繞舍畦蔬藤一枝。
君房自致台鼎位，伯也差爲兒女知。
鴻飛千里避弋繳，魚潜九淵驚釣絲。
歆寧優劣金在地，世上只賞桐江祠。
虎皮送周竹友
作者：蕭立之
朝代：宋

南山有虎額欲白，當年馮婦搏不得。
牛羊食盡麋鹿無，樵蘇不來道榛棘。
莫徭客子心膽雄，雞翎銜矢山桑弓。
憑林翳樹斃一發，狐鳴雀噪寒山空。
向來霧雨不下食，也知文采真足惜。
蕭森素壁動斕斑，猛氣雄姿見風格。
我如杜陵不願施錦鯨，琢詩包卷送贈君。
知君家學有太極，自是臯比席上人。
翦裁更入革工手，高堂寢處魑魅走。
尊前一色老萊衣，爲太夫人千載壽。
觀楚山關廟長篇記舊讀史成唐律
作者：蕭立之
朝代：宋

振世威名一寶刀，紫髯鬰鬰見人豪。
受恩劉氏心非二，報效曹公義亦高。
須信千年存廟食，不應一死誤兒曹。
江南處處新祠屋，可使雄兵歎不遭。
觀趙月林春雨詩卷有感次韻
作者：蕭立之
朝代：宋

天上須名託，人間好句休。
忽看疑子在，翻閲得予愁。
斜日吟身獨，酸風冷淚流。
不忘夭亦壽，月淡百城秋。
請兵道中作
作者：蕭立之
朝代：宋

八表同昏草露深，西風愁絕不成吟。
申包胥有傷時淚，南霽雲無食肉心。
日月重光天與子，山河正統古猶今。
微生千里間關意，凈洗妖氛待相霖。
謝包宏齋著述科目之薦
作者：蕭立之
朝代：宋

有美人兮天一方，欲往從之道阻長。
翩其乘風來帝旁，巍然一桂扶明堂。
冰盤玉果君賜酒，進講歸來坐清晝。
却從閩嶠望蓬萊，海氣渾黄天影瘦。
春風一箋入明光，牛鐸可使調宮商。
低頭再拜避三舍，世謂唐晉無文章。
先生閲人亦多矣，定不尋常種桃李。
法鼓一震波旬驚，爨下之桐作焦尾。
爾來世道婙喧啾，百練化作繞指柔。
茫茫萬古落我後，傳世豈必皆王侯。
紅泉碧澗石齒齒，菖蒲著梅弄徑蕊。
我思脫我馬口銜，歸去從公給薪水。
謝周平洲花粢雪餠之貺
作者：蕭立之
朝代：宋

染鸚鵡粒作春華，霜粉熬成亦當家。
崖下老翁今□□，誇張盤飣對梅花。
讀文山詩
作者：蕭立之
朝代：宋

退未能休進未前，英雄到此亦堪憐。
此心耿耿赤如日，吾道悠悠蒼若天。
顧我尚堪輸九死，觀公端可愧諸賢。
新詩讀罷無誰語，欲折梅花意不傳。
豐城慮囚和滕倅壁間韻
作者：蕭立之
朝代：宋

畧彴橫波壓石安，小亭誰占此溪灣。
晨裝带月猶長道，久夢隨雲又別山。
不敢告勞憐歲晚，未能免俗覺詩慳。
梅花樹下春風酒，小醉歸來未掩關。
賀歐西湖登第兼呈宏齋
作者：蕭立之
朝代：宋

去年君上西湖船，白紵如雪春風前。
今年君上天街馬，柳汁澆袍生色畫。
人生窮達那得知，宰相正用時來爲。
愛君負大積者厚，萬里轉軸辭門畿。
蹇予食籍閩州飯，書桉塵深鬢絲短。
西風一夜入山城，南雁無情秋夢遠。
宏齋老師魯靈光，乞身不許猶周行。
老臣政爾仗經濟，世道亦復關行藏。
零陵千官閑言語，重見箋詩出烏府。
瀼西白石渡頭船，且喚漫郎聽夜雨。
一官局束爲人鞿，宇宙風物皆危機。
短章醉墨江南路，却愛當年未第時。
賦周斗祥愛竹
作者：蕭立之
朝代：宋

平生愛蓮無極翁，而孫愛竹將無同。
豈期野鶩有遺憾，善學下惠猶家風。
問君竹亦有何好，蟠胸世好百無有。
黔婁先生生不邪，西山遺民窮得瘦。
向來結交王子猷，一日不見如三秋。
叩門不共主人語，往往竟日肩輿留。
先生河陽種花手，耿耿冰霜含宇宙。
從渠紅紫競春陽，留眼相看歲寒後。
賦曾氏江亭
作者：蕭立之
朝代：宋

江國愜幽尚，復此塵外亭。
朱闌出烟雨，掩苒交回汀。
野鶩自爭食，霜鷗飛冥冥。
如何漁翁醉，大浪摇不醒。
賦曾氏醉月亭
作者：蕭立之
朝代：宋

開元盛時月，曾照謫仙醉。
有月尚可飲，仙人渺千祀。
不恨仙人死，恨此明月非。
徘徊復徘徊，目斷青山磯。
賦李士明古香
作者：蕭立之
朝代：宋

君家種桂知幾年，輪囷老幹秋風前。
小山荒凉汨江冷，此樹亦有幽人便。
君家讀書今幾世，持取科名如左契。
他年留話與人間，王家種槐李家桂。
賦陳新伯秋潭
作者：蕭立之
朝代：宋

人間四時秋最清，九秋之水寒潭明。
先生奇骨二難并，十指忽忽風濤生。
麻姑山前書滿屋，讀書夜長跋見燭。
汪汪陂度牛醫兒，未抵寒潭一泓玉。
我家崖前十丈冰，敲冰夜作玻瓈聲。
愛君有此秋一潭，璧月下照琉璃城。
從來負舟須積水，置杯坳堂安足擬。
期君渺渺泛天津，萬斛龍驤纔一葦。
贈丁高士三首·其一
作者：蕭立之
朝代：宋

洞門鎖冷秋風歸，江頭不作玄裳飛。
我家鳳石調蕭史，他家金精期令威。
贈丁高士三首·其三
作者：蕭立之
朝代：宋

山中秋老芋栗肥，君歸慚我病支離。
全椒遠餉不得酒，彌明相逢惟有詩。
贈丁高士三首·其二
作者：蕭立之
朝代：宋

參詩安用走天涯，學詩學仙同一家。
何處歸來有詩法，麻姑擲米作丹砂。
贈人
作者：蕭立之
朝代：宋

湘野源頭筇一枝，黄雲黑霧雨淋漓。
天公有眼能青白，世路無情謾嶮巘。
場屋秋風三島夢，江湖夜雨四愁詩。
蒼苔翠竹簷聲裏，重瀹茶甌當酒巵。
贈周材叔能畫號蒼崖
作者：蕭立之
朝代：宋

昔見蒼崖畫，今讀蒼崖詩。
問今十日水石間，幻作五字七字何能奇。
君言詩畫本一律，等以造化供娛嬉。
閉門磐礴天耆定，往往清氣流詩脾。
急將畫意入詩律，兔起鶻落無由追。
有聲無聲强分別，妙處正不差毫釐。
人言精藝不兩能，似亦可洗千年疑。
梅花江頭窮竹枝，遥指八境窮烟霏。
勿云詩工畫師耻，老瓊笑人焉用彼。
江南和糴米如珠，急圖流民獻天子。
贈崇仁吳幼清逃儒入老三首·其一
作者：蕭立之
朝代：宋

向來百尺樓上客，此日崖前藤一枝。
賀監心期人不識，越中惟有鑑湖知。
贈崇仁吳幼清逃儒入老三首·其三
作者：蕭立之
朝代：宋

生天不問靈運後，魯公葛洪皆成仙。
誰能與我粥飯券，持送酒家還酒錢。
贈崇仁吳幼清逃儒入老三首·其二
作者：蕭立之
朝代：宋

風流不落正始後，書傳琳琅學古胸。
收拾乾坤萬里眼，歸來窗下註參同。
贈廬陵張濟夫陳子豪二首·其一
作者：蕭立之
朝代：宋

凝霜截曉小春寒，爭道鞭靴行路難。
客有儒官敲竹戶，老夫猶得漢儀看。
贈廬陵張濟夫陳子豪二首·其二
作者：蕭立之
朝代：宋

枉子過從寂寞濱，蕭然薄飯薺生孫。
奇胸寧有楊雄字，重會空留李白樽。
贈張南溪
作者：蕭立之
朝代：宋

長鬣張郎詩骨□，幅巾藜杖氣仇仇。
老坡言語妙百世，子美經行半九州。
自笑我猶爲口累，不應君亦有覊愁。
眼看塵土羞形穢，夢拗梅花雪上頭。
贈煉丹士
作者：蕭立之
朝代：宋

女媧鍊石丹之源，補天破碎天亦完。
後來此方世不傳，仙家之丹說九還。
君今採藥須名山，却老起死襴囊丸。
世間塵勞空自煩，往逐鷄犬尋劉安。
贈熊古月
作者：蕭立之
朝代：宋

千載虛中無法傳，授之握算子能玄。
老夫後死今爲累，更欲蘄生又問年。
贈畫魚者
作者：蕭立之
朝代：宋

人言畫馬落馬腹，畫魚須畫北溟鯤。
化作大鵬應不惡，九萬里翼摩乾坤。
贈相士劉跛子
作者：蕭立之
朝代：宋

廬陵跛子代有聲，相法如鏡開玄冥。
喙長三尺不稱身，翻江倒海驚座人。
崆山盡頭秋色晚，椎髻梭花隠門限。
𨃟跚袍布揖使前，塞屋堵牆驚差見。
桑葉杉枯懷楚歸，十年讀書良未非。
逢君嘖嘖三箇好，豈亦見吾衡氣機。
贈裱褙匠
作者：蕭立之
朝代：宋

牙籤玉軸新未觸，何如頹簷燈火讀。
李成驟雨郭熙山，何如一藤烟火間。
書畫移人亦尤物，寶繪堂中長公說。
子持此藝將歸時，霜刀正足供刈葵。
爭名場中困機械，學古悠悠晚知悔。
殘編料理數能來，了我明窗讀書債。
贈談星數謝秀才
作者：蕭立之
朝代：宋

紛紛卜肆深五行，子以逢掖能知星。
兒時上學眼如燭，夜夜仰面看天庭。
埃風𡏖雨彤雲裏，日晏腸鳴市無米。
百錢下帷學君平，窗戶中有吾伊聲。
亦知東坡磨硯厄，梅荒孤吟鬢霜白。
安知神奇亦有臭腐時，不見春秋書隕石。
贈談陰陽者二首·其一
作者：蕭立之
朝代：宋

葬書醜唾窶與賤，只爲人間覓貴饒。
試問胡椒八百斛，何如陋巷一簞瓢。
贈談陰陽者二首·其二
作者：蕭立之
朝代：宋

神工可改命可奪，未有人言郭語誣。
千載誠翁獨遺恨，君能命過日中無。
贈道士湖古澹
作者：蕭立之
朝代：宋

江湖千載吊沉筒，楚俗今仍楚節供。
已分三生委魚鼈，肯爭一飽爲蛟龍。
憐君客死非吾土，顧此首丘猶故封。
試問厭厭曹李輩，人間膏沐若爲容。
贈鄧景憲
作者：蕭立之
朝代：宋

兩山不隔一層雲，金鯽池邊夜打門。
袖有新詩期短鬢，室無奇字枉芳樽。
客程懷抱仍春潦，人事間關可夢魂。
離合悠悠自生理，別情吟恨不堪論。
贈醫士
作者：蕭立之
朝代：宋

桂山藥石不入市，土風割牲諂非鬼。
巫師懷肉飫妻孥，醫師衡門冷如水。
子今挑囊入深雲，如以章甫投文身。
吾詩易得藥難售，子規語人傳藉手。
贈陳子正造墨
作者：蕭立之
朝代：宋

昔人論墨陳爲貴，子姓爲陳業更專。
問子去玄知幾世，童烏有藝亦能玄。
贈龍張泉醫爲灼艾
作者：蕭立之
朝代：宋

留侯遠孫腹䏺肛，載儒家書雜岐黄。
桂山木落秋蒼蒼，畫簾西風杵臼香。
瘴烟癘雨吹南荒，弱兒倒卧瘦女僵。
藥石不入市賈箱，利專巫祝司禱禳。
磨刃霍霍向豬羊，見君似人喜踉蹡。
圭刀遣贈出錦囊，我憐此身無牢强。
外邪客氣弩矢張，君言扶衰艾火良。
有得不計腕肉瘡，世間何事非膏肓。
白晝二豎行跳梁，案脈駭走扁與倉。
餒腹可復須檳榔，請君乞我囊中方。
赴官舟中
作者：蕭立之
朝代：宋

蟄龍初動雨崢嶸，黄濁連宵與樹平。
路入峽頭天一握，夢回蓬背月三更。
江村無復魚鹽市，客飯初嘗菌蕨羹。
小泊橋南沽斗酒，一街燈火灌嬰城。
越一月復以憲檄按死事于撫之溪暑中望疏山不得往歸宿永興寺拜象山先生墓而後行兼旬得詩如前之數可發一笑爲後山行云 西林寺 其一
作者：蕭立之
朝代：宋

尋僧閑事爲官忙，人指雲生是上方。
少避歸牛尋曲徑，野田黄雀閙斜陽。
越一月復以憲檄按死事于撫之溪暑中望疏山不得往歸宿永興寺拜象山先生墓而後行兼旬得詩如前之數可發一笑爲後山行云 西林寺 其二
作者：蕭立之
朝代：宋

日日北風江倒流，木綿著花人索裘。
西津渡口半船月，秋在芙蓉十里洲。
越一月復以憲檄按死事于撫之溪暑中望疏山不得往歸宿永興寺拜象山先生墓而後行兼旬得詩如前之數可發一笑爲後山行云·七夕
作者：蕭立之
朝代：宋

偃仰當日謾能工，刻楮何如造化功。
乞巧從渠兒女道，自書拙賦上屏風。
越一月復以憲檄按死事于撫之溪暑中望疏山不得往歸宿永興寺拜象山先生墓而後行兼旬得詩如前之數可發一笑爲後山行云·方廣寺
作者：蕭立之
朝代：宋

客子入門鍾梵喧，菩提樹老不知年。
竹窗有月無人管，一夜秋風落筧泉。
越一月復以憲檄按死事于撫之溪暑中望疏山不得往歸宿永興寺拜象山先生墓而後行兼旬得詩如前之數可發一笑爲後山行云·武陽渡
作者：蕭立之
朝代：宋

落日平江晚最奇，白龍鱗換紫玻璃。
老兵絕叫客爭渡，催得船來失却詩。
越一月復以憲檄按死事于撫之溪暑中望疏山不得往歸宿永興寺拜象山先生墓而後行兼旬得詩如前之數可發一笑爲後山行云·疏山道中
作者：蕭立之
朝代：宋

昨夕凉颸半點無，也無林影避行車。
秋雲一崦疏山曉，欲往從之畏簡書。
趙玉牒夫人挽章
作者：蕭立之
朝代：宋

天胄中良貴，刑家入閫儀。
青山驚托體，白髮負齊眉。
命世堅珉筆，懷仁雜佩詩。
茂林封不朽，落月度漣漪。
輅新帥出城見梅
作者：蕭立之
朝代：宋

城裏康衢三寸埃，出城江上有疏梅。
問公安在見何晚，似客可人期不來。
質白不隨玄令改，枝南還受北風開。
花前不作匆匆醉，却有新詩藉手回。
近有
作者：蕭立之
朝代：宋

近有西來報，愁心渺夕陽。
南荒仍要害，大理隔存亡。
應變諸公屢，防秋四序忙。
古來形勝地，豹虎謾披猖。
送人
作者：蕭立之
朝代：宋

扊扅吚啞語風竹，抱琴年少如紅玉。
湘山馬背弓刀塵，三年歸來門戶俗。
愛君不肯憎家鷄，期君樹立終嵬巍。
媚淵潤水發至寶，萬里轉軸辭門畿。
故山西風動禾黍，檠燈坐凉日卓午。
而翁問我今行藏，一榻牛衣映秋雨。
送人之常德
作者：蕭立之
朝代：宋

秋風原頭桐葉飛，幽篁翠冷山鬼啼。
海圖拆補兒女衣，輕衫笑指秦人溪。
秦人得知晉已前，降唐臣宋誰爲言。
忽逢桃花照溪源，請君停篙莫回船。
編蓬便結溪上宅，採桃爲薪食桃實。
山林黄塵三百尺，不用歸來說消息。
送厚齋陳持正歸括蒼效山谷體有贈
作者：蕭立之
朝代：宋

贈君白紵白且鮮，絡綉機杼秋風前。
爲君裁作山人衣，披雲拂石弄潺湲。
贈君紙帳清且華，機綃水底溪工家。
夜深擁被蝴蝶床，滿身明月卧蘆花。
聊厚不爲薄，中有故人心。
平生湖海交，詎得商淺深。
飛鳶亭下闌干雨，蒼玉洞前斜日樹。
詩來一鏃箭鋒直，直置本初何足數。
恨我不與柴桑期，多君且賦羌村詩。
細君迎笑兒女舞，床頭酒香鷄鶩肥。
一城行色人催動，回首龍山烟翠重。
敲推不定起尋君，前度莓苔千里夢。
送呂秘書中歸清凉二首·其一
作者：蕭立之
朝代：宋

曾剔寒燈讀奏篇，先生有膽大如天。
忠言流落古無此，佳士行藏今偶然。
諸老與公扶一世，十圖爲世作千年。
向來魂夢江閩隔，信有三生問字緣。
送呂秘書中歸清凉二首·其二
作者：蕭立之
朝代：宋

蒼玉亭邊借屋居，春風忽許賦歸歟。
鄰翁爭挈葫蘆酒，息女催擎篛籠書。
百世不磨公論在，一城相語笑顔舒。
茲行奇絕君恩重，壓落梅花照笋輿。
送周竹友紅椒
作者：蕭立之
朝代：宋

交枝積翠鋩鑽鏃，薰風一根萬倉粟。
炎雲蒸作丹砂紅，黑瞳欲墮秋玲瓏。
楚人論香不論味，風流僅足儕蘭蕙。
長秋宮壁堊未墁，一粒蠙珠未爲貴。
野人摘贈持滿筐，吐霞噴霧回晶光。
我生食藉豈識此，藜羹糝莧填饑腸。
練囊離□撐欲破，益味養神公所課。
他年填用調羹手，請佐鹽梅供五和。
送周竹友虎皮時權郡事
作者：蕭立之
朝代：宋

桂東山中何所有，於菟嘷風阿香吼。
鬼行狙伏塵不驚，石八强弓射生手。
去年臘月雪塞村，射公家家肉滿門。
有皮斑斑五花文，鬚爪完具無箭痕。
向來鹿豕一口吞，四蹄如瓠八尺身。
扣門邀我酬萬錢，猛氣尚欲凌蒼烟。
深山大澤誰得前，摩挲忽此驚華顛。
喜君風骨清且妍，贈君春風紫茸氈。
蠹鑽塺潤與愛惜，風簷展上雪色壁。
知君爲政今渡河，欲寄他時恐難得。
送婁高士歸渝
作者：蕭立之
朝代：宋

我無可送全椒酒，君有堪傳石鼎詩。
客裏歸忙雲亦散，吟邊相憶月明知。
出山似已鑄成錯，煮石尤來療得饑。
別挹未成先一笑，湖元交割付他誰。
送孫竹雲住浮雲觀
作者：蕭立之
朝代：宋

城郭塵埃心自村，一生吟褐任乾坤。
江湖處處客曾席，風雨瀟瀟人閉門。
蕙帳曉空雲出岫，蕪城春老竹生孫。
詩囊挑入蒼烟去，誰管斜陽到韻軒。
送官出守平江二首·其一
作者：蕭立之
朝代：宋

天上紅雲第二班，乞身祗要覓祠官。
清朝得路古來有，晚節全名人所難。
歇馬重來森戟近，携龜已放去船寬。
待公過闕爭留相，溫國風流此日看。
送官出守平江二首·其二
作者：蕭立之
朝代：宋

班玉通明散早朝，春風桃李滿江臯。
自然著我塵勞沒，安得如公勇退高。
地近黄扉纔一武，天教清夢更三刀。
儀刑渴想催歸衮，只借闌門水半篙。
送實堂吳帥歸天台二首·其一
作者：蕭立之
朝代：宋

歸韉忽報出山城，笳鼓旌旗送若迎。
滿擔圖書仍語錄，全家風雨又山程。
行須有用藏非損，來本無心去亦輕。
家裏湖山元不惡，知公久矣憶蓴羹。
送實堂吳帥歸天台二首·其二
作者：蕭立之
朝代：宋

天台一萬八千丈，玉立人間第一流。
士要著書歸亦樂，道堪傳世外何求。
能令不作三公耳，且共相看一笑休。
渺渺層雲雙目短，幾時歸雁落滄洲。
送惠教諭之興國任
作者：蕭立之
朝代：宋

縣官崇化育，君復一氈青。
吾道春回谷，諸生刃發硎。
岷山開浩蕩，劍水見儀刑。
要使民鄒魯，飛騰邁迅翎。
送易齋何倅官滿歸括蒼
作者：蕭立之
朝代：宋

壁立屏星照古鄞，兩年霹靂快嚬呻。
圓珠山下月初曉，蒼玉洞前梅自春。
冰雪要教醒醉眼，乾坤何可少斯人。
葛强舊是樽前客，欲化爲龍奈此身。
送曾寺簿知南安二首·其一
作者：蕭立之
朝代：宋

倦隨龍尾踏□檛，却愛山城放早衙。
官好何曾嘯篁竹，州清第一管梅花。
濂翁道脈猶今日，鐵漢風聲想故家。
君去我留人自恨，春風祖帳滿東華。
送曾寺簿知南安二首·其二
作者：蕭立之
朝代：宋

南豐事業炳如丹，振起斯文一代看。
霄漢行飛上鴻雁，畫圖盛事入衣冠。
旌幢有喜春郊滿，劍槊無聲夜峒寒。
小試淮陽君且召，金狨湖外等歸鞍。
送沈時父隨沈使君歸西湖
作者：蕭立之
朝代：宋

卧龍山下仙人家，瓊璫玉佩明春華。
平生所聞蒼玉洞，投老有意窮烟霞。
妄希刀圭亦仙去，仙人掉頭不我顧。
天荒地老崖谷寒，九虎關深隔雲雨。
向來結客江湖裏，走馬馱金花下醉。
酒邊題字墨猶香，已墮黄壚兩行淚。
眼前吟友今幾人，東陽公子下筆親。
胸中風味見大雅，往往有似吾元賓。
半年同往仙人國，書來相知不相識。
豈不欲往畏簡書，紫騮銜口鳥鷙翼。
西湖藕香鱸鱠肥，錦囊一路載詩歸。
天津橋上望閩嶠，落日惟有南鳶飛。
漫郎空復蕪城住，風雨荒寒舊瓜圃。
蕭蕭短髮簿書塵，慎勿湖邊語鷗鷺。
送陳廣文西山楮衾
作者：蕭立之
朝代：宋

溪工夜斲蒼匡藤，麻姑山前砧杵鳴。
千金學得不龜手，并刀剪水裁寒冰。
人間不數兜羅軟，齊紈蜀錦焉足算。
一池明月白雲深，四壁東風晴與暖。
道人家風此受用，贈君也作清凈供。
梅花帳裏春茫茫，休遣淡妝美人來入夢。
送雪溪徐高士之越三首·其一
作者：蕭立之
朝代：宋

清吟未了又成行，是處青山入瘦藤。
兩袖曉風荷葉露，自摇明月渡西興。
送雪溪徐高士之越三首·其三
作者：蕭立之
朝代：宋

團扇應堪障夕暉，曉凉猶嫩且綀衣。
去時寬著秋風擔，留貯千岩萬壑歸。
送雪溪徐高士之越三首·其二
作者：蕭立之
朝代：宋

雁雁欲啼江上秋，舊題詩在水邊樓。
潮風一夜移帆去，明日書來是越州。
送黄仲與之崆峒任
作者：蕭立之
朝代：宋

平生場屋幾秋風，三尺詞綾上界中。
筆力健凌黄鷂子，劍心雄邁白猿公。
羞交人指原夫輩，早慕史稱儒者功。
夜半南雲瞻紫氣，知君長劍倚崆峒。
遊蘇仙山
作者：蕭立之
朝代：宋

壇下松聲江上潮，壇前天近北風高。
山腰洞黑藏丹竈，雲頂秋深落石桃。
逆理偷生雖世論，離群獨立亦人豪。
仙家儘有青精飯，不與吟翁綠鬢毛。
遊鳳石道院
作者：蕭立之
朝代：宋

山外西風掣大船，懸崖一席鏡中天。
鳳何年化石班駁，龍有時回潭碧鮮。
礨空似經靈運鑿，蒼筤競著祖生鞭。
人知魚樂誰知我，度度歸時月滿川。
過吉水
作者：蕭立之
朝代：宋

路暗元非夕，山明忽作陰。
年荒官糴重，野迥客愁深。
遠水分漁窟，饑烏集社林。
終更眠未穩，感慨起長吟。
過衡山
作者：蕭立之
朝代：宋

此是湘南第幾程，楚天空曠入深溟。
九千丈月照衡嶽，八百里程歸洞庭。
恨入江蘺騷骨冷，夢回湘竹淚花青。
客中總爲貪程熟，落棗風高我自醒。
邀同寮飲鍾學正第一枝
作者：蕭立之
朝代：宋

前溪後溪兩玉虹，半村半郭地百弓。
上有車蓋青童童，下有一畝幽人宮。
築亭方方羅十客，八面玲瓏受風日。
楣間誰扁第一枝，雪裏寒梅破孤寂。
我如愛竹王子猷，不問主人携共遊。
衙聲已送白鳥遠，醉倒更爲斜陽留。
馬嘶人散橋南道，燈火匆匆城閉早。
一川風雨酒醒時，明月簿書塵壓帽。
邀季竹堂過崖下
作者：蕭立之
朝代：宋

君是尋詩是探梅，柴門幾日爲君開。
崖前路近行春好，只爲梅花直一來。
還李世修槐陰書院稽古堂詩軸
作者：蕭立之
朝代：宋

稽古堂中書作種，兒孫班被文章宏。
平園誠齋老詞伯，至今□□□□□。
□□讀書飽秋月，木鑽石磐有時徹。
不見王家種樹時，兒子二郎如玉雪。
還陳倅蓋山集
作者：蕭立之
朝代：宋

讀盡三更雨，凄其萬古心。
義霑風賦見，工到柳韋深。
湖海誰同味，乾坤屬苦吟。
東家顰亦醜，吾力自難任。
邵中立六香吟屋歌
作者：蕭立之
朝代：宋

百原山頭鶴不歸，遠孫流落滄江湄。
深衣大带冠嵬巍，勁氣崷崪崆峒低。
平生不俯俗子首，食簞懸牆歌吾伊。
蒔香環屋供吟弄，冷石幽雲選春夢。
吞腥逐臭暍黄塵，笑殺世人無鼻孔。
濂溪愛蓮陶愛菊，和靖梅花子猷竹。
楚騷蘭桂有不同，昔所難并今所足。
問君是中有何好，君言妙處難爲道。
四時風味一家春，八窗玲瓏三徑曉。
金精故山深冥冥，芝田朮圃無人耕。
幾時脫我馬口銜，與君煎茶祇愁□。
老天忌君取數多，皚霜塗屋冰塞河。
竹門肩輿不得施，閉戶且賦疏影橫斜詩。
郡圃欄梅分韻得手字同寮邀飲
作者：蕭立之
朝代：宋

江南不見梅花久，一夜寒香吹戶牖。
明朝十客山下亭，萬里春風一杯酒。
霜痕卷水天不動，月逼雲收凈如帚。
花枝圍燭白紅吐，艷歌聒醉棲烏走。
坐窗不遨今幾日，簿書厭人目生垢。
茲晨不待折簡招，行車纍纍魚貫柳。
廣文玉碎磨不磷，令尹風生談滿口。
幕中佳士檄颯颯，著我其間慚老醜。
龍門風流千載事，歐梅賓客文禧守。
便須畫作欄梅圖，却恨丹青無好手。
郴幕得告歸桂東
作者：蕭立之
朝代：宋

濯枝雨乾溪水碧，西南天高月斜白。
誰家醉竹生莓牆，一本風烟三十尺。
去時簫鼓紅梅燈，青秧白水蝌蚪鳴。
夢尋北湖弄素月，一葉醉度琉璃城。
殘編斷硯烟雨濕，短衣小冠塵土澀。
回頭不敢望前程，九十九峯如笋立。
郴旱檄北湖龍
作者：蕭立之
朝代：宋

北湖三百頃，其下神龍蟠。
常時泛湖人，不敢笑語喧。
龍居祠下龍王廟，碧瓦朱甍映清湫。
邦人四時迎送神，牲肥醴香神醉飽。
開慶元年秋七日，山中從前無此熱。
早禾焦死晚禾枯，百姓相看眼如血。
去年淫雨冬無收，私科官糴紛徵求。
薯糧掘盡蕨根斷，一飽謂有今年秋。
州家差官走田里，奉佛迎仙取龍水。
南村北郭皷鼕鼕，幾日街頭無處避。
爾龍位置尊鱗蟲，鬚髯如戟聲如鍾。
人間風日不到處，珍珠室屋珊瑚宮。
蝦蟹爲儔鰍鼈伍，耳如無聞目無覩。
捍災禦患則祀之，安得神龍食茲土。
我有旌陽在時劍，能磔爾龍爲萬段。
徐將鮓法問張華，普施農民供一飯。
刑鵝投虎終無補，爾龍有知胡不雨。
如問只守過湖船，塊坐教人送錢楮。
鄧梅臞雪籬圖
作者：蕭立之
朝代：宋

夜凉北風三尺雪，懸崖凍崩樹凍折。
此時梅花獨清絕，箕山高風首陽節。
何人花下騎蹇馿，風雪墮面冰吟鬚。
唐巾飄蕭紵袍窄，識者指以爲梅臞。
屋山稜稜出林罅，雙鶴忍寒追不下。
欲尋門巷訪梅仙，人言此是苔磯畫。
酃縣女子廟
作者：蕭立之
朝代：宋

贛江昔有賢女祠，湘江今見女子廟。
蒼崖直下五千尺，落日晴沙媚葵蓼。
蒼茫傳說不足徵，深山大澤龍蛇生。
君不見堯家二女祠祀古，或言洞庭天帝女。
野鶻行
作者：蕭立之
朝代：宋

空山落日見野鶻，千仞峯尖巢嵂屼。
脚根不受絛鏇縈，眼底熟知狐兔窟。
翻雲掠草驚萬人，招呼不來難可馴。
不來未必非君福，饑啄君家雞與鶩。
銅瓶歌爲趙廣文生日
作者：蕭立之
朝代：宋

平生愛此雙瓶古，千里携持走塵土。
滑如女膚色馬肝，間著花枝相媚嫵。
鄞江博士諸王孫，無氈坐客今三年。
群仙招手喚歸去，紫薇怨殺春風前。
華堂此日春風酒，顧我覊窮無一有。
發囊得此雙銅瓶，啄詩包裹爲君壽。
瓶之體兮正而不阿，瓶之質兮朴而無華。
虛中不足稱儲粟，汲冷澗水供煎茶。
此君清苦於君似，擬人以倫正如此。
相看一笑姑置之，金石結交從此始。
錦雞送陳廣文
作者：蕭立之
朝代：宋

舞鸞失鏡啼秋影，文鸞白頭翠交頸。
山雞誰遣雙入籠，走送書堂春睡醒。
霜濃木脫生驚雷，翩翩飛下平岡來。
錦囊礧磈碧釵文，□之而隠身之災。
岩呼谷應深雲裏，歲晚斕斑落城市。
吟邊憐汝忽自憐，我亦江南客千里。
鍾乳粉送趙簿
作者：蕭立之
朝代：宋

知君肺氣如少陵，十年鬢髮秋風生。
九韶山前石鍾乳，坐致不得心崢嶸。
玲瓏鵝管截玉肪，黄金鐺裏然枯桑。
連明更僕百萬杵，朔風捲海凝朝霜。
清詩濁酒橋亭別，此日身心等瓜葛。
爲君一涴書院胸，要看筆尾生長虹。
開元天寶雜詠·冰山
作者：蕭立之
朝代：宋

冰山難倚子能知，如此嵩山只合歸。
莫恨有頭擡不得，得擡頭處更危機。
開元天寶雜詠·失題
作者：蕭立之
朝代：宋

六宮粉黛謾三千，妃子椒房寵自專。
應恨長門鎖秋鬢，君恩也賜洗兒錢。
開元天寶雜詠·失題
作者：蕭立之
朝代：宋

六軍難解驛門圍，此日回頭事事非。
千炬摇紅成底用，腥魂夜逐月明歸。
開元天寶雜詠·失題
作者：蕭立之
朝代：宋

膩粉勻成玉筯垂，春風面面曉妝遲。
妝成圖得君王顧，却爲君王讖別離。
開元天寶雜詠·失題
作者：蕭立之
朝代：宋

蛛絲卜巧對西風，歲歲佳期此夕同。
誰道禁宮天共遠，他時言語出臨邛。
開元天寶雜詠·妖燭
作者：蕭立之
朝代：宋

燭似無情還有情，酒邊故故弄昏明。
宴酣盡道誰能覺，□□□□玉笛聲。
開元天寶雜詠·射團
作者：蕭立之
朝代：宋

四海昇平征戰息，宮中行樂外間無。
粉團滑膩猶□□，愁殺胡兒憶塞酥。
開元天寶雜詠·有脚陽春
作者：蕭立之
朝代：宋

有脚□□□□□，開元人物曉天星。
滿頤雪刺歸何處，坐看秋風入禁庭。
開元天寶雜詠·燈婢
作者：蕭立之
朝代：宋

風流看盡當時事，夜夜擎燈繡帳前。
野草荒田自他日，斷無外傳與伶玄。
開元天寶雜詠·玉有太平字
作者：蕭立之
朝代：宋

瑞玉天開此日奇，分明中有篆文題。
翠華不作西南幸，肯信漁陽有鼓鼙。
開元天寶雜詠·移春檻
作者：蕭立之
朝代：宋

東來西去木爲輪，異草名花易地春。
未必乾坤關氣數，世間何事不由人。
開元天寶雜詠·紅冰
作者：蕭立之
朝代：宋

當年召入即承恩，何事登車却斷魂。
只道紅冰生別淚，不知殺氣滿乾坤。
開元天寶雜詠·美人呵筆
作者：蕭立之
朝代：宋

凍筆能回雪殿春，君恩珍重遣宮嬪。
金花牋上清平樂，倚得詞工却誤人。
開元天寶雜詠·辟寒犀
作者：蕭立之
朝代：宋

迢迢交趾到長安，黄色如金眼不看。
闔殿春回人未覺，外間何處不風寒。
開元天寶雜詠·遊仙枕
作者：蕭立之
朝代：宋

一枕仙遊足自娛，蕭然清思離塵區。
十洲三島經行處，知有岷峨劍閣無。
開元天寶雜詠·金函
作者：蕭立之
朝代：宋

山水有圖無逸換，錦坊興廢變初終。
咸陽父老能言語，不在金函諫疏中。
開元天寶雜詠·長湯十六所
作者：蕭立之
朝代：宋

賜浴華清總有名，長湯十六更泠泠。
可憐洗□□□□，□洗胡塵一點腥。
開元天寶雜詠·風流陣
作者：蕭立之
朝代：宋

兩陣雌雄禁掖間，紛紛攻擊寸心寒。
風流天子貪行樂，不作伊川被髮看。
閤皂山杉節歌爲士真姪作
作者：蕭立之
朝代：宋

右玄仙翁開洞府，手掇靈杉種烟雨。
一根磈礧獨千年，其榮不生枯不死。
前年木價愁達官，一枝墮地琤琅玕。
斧斤肯爲盤錯赦，夭矯尚欲丹霄干。
初疑雷公下林壑，夜取乖龍截頭角。
又言石家鐵如意，擊損珊瑚半凋落。
神剜鬼斷何可求，摩挲往往驚吟眸。
犧尊詎是材所願，爾囿於數將奚尤。
神仙靈物生風雹，寧與塵凡供翫謔。
請君持用懸丹崖，留補金精飛去鶴。
陳蒲塘送端硯用韻爲謝·其一
作者：蕭立之
朝代：宋

龍淵打底爲誰來，半瓦殘磚愧不才。
天上分星涵水鏡，人間有石等輿臺。
忽驚萬里詩翁眼，如發千年地媼胎。
鬼奪客偷關夢寐，吟邊時與理烟煤。
陳蒲塘送端硯用韻爲謝·其二
作者：蕭立之
朝代：宋

真鹽鐵使有雲來，多少人憐白樸才。
合趁閨班高處籍，尚携檄筆外間臺。
勞君海怪探龍頷，贈我厨珍得豹胎。
又俸前詩清似水，通群辟盡鎖窗煤。
陳西崦挽詞二首·其一
作者：蕭立之
朝代：宋

去國年猶在，深城早卜居。
寧尋少游語，不作子公書。
晚日靈光殿，春風下澤車。
空同有生意，千載愧曹蜍。
陳西崦挽詞二首·其二
作者：蕭立之
朝代：宋

不盡胸中藴，康時與致君。
未應才執戟，忽去作修文。
清節梅花屋，閑身馬鬣墳。
銘旌瞻不及，雙淚落南雲。
雨中過北湖戲作
作者：蕭立之
朝代：宋

玉虹飲湖湖欲乾，蒼林摇落金彈丸。
黄泥坂深沒白馬，野渡落日人爭船。
山城草草魚菜市，乳鶑呼雛飛不起。
練花曉薄客棲寒，自買湘羅裁半臂。
誰家玉手鳴象床，藕絲夜織芙蓉裳。
等得船成看花□，一屏秋色楚雲香。
雪
作者：蕭立之
朝代：宋

吹萬不同無數風，人間遂有水晶宮。
玉龍夜戰三更月，鐵馬秋行萬里空。
老盡蓬心松柏獨，起來蒿目地天通。
蘭亭儘足方金谷，只詫粗人論未公。
雪夜作
作者：蕭立之
朝代：宋

頹雲不動天如醉，與夜爲謀雪似羞。
明日詩成春五鼓，一年甲子又從頭。
雲心遣示雨凉古句用舊韻再次奉答
作者：蕭立之
朝代：宋

黑豬渡河天不風，蒼龍銜燭不敢紅。
一缾何處馬背倒，芰堘藕蕩漫西東。
西風佳時數重七，乾鵲橋成雲□濕。
蘭膏香冷夢初回，花舘月寒秋又立。
岐山千歲無鳳凰，玉帝夜行龍虎章。
九仙拍手一佛笑，橘花多處開笄篁。
卓劍泉深酌晴雪，叉魚亭空倚寒月。
秦郎椽筆玉虬飛，雪壁流雲香味歇。
三年兩鬢吹蠻烟，浪說梅福能神仙。
金精秋寒木鶴瘦，銀灣水落芝田乾。
乞身歸去望雲拜，蓬萊淺清風物改。
停雲有賦應年年，相思起立梅花前。
靖節先生祠
作者：蕭立之
朝代：宋

柴桑祠前松菊秋，清風天地與同流。
它山之石可攻玉，攛掇先生是督郵。
頒春曲
作者：蕭立之
朝代：宋

頒春亭上羅官斑，黛泥骨碎鞭影間。
蒼虬爭走青帝勅，閶闔軋損玻璃環。
花神謝事即□起，東畔賜緋南賜紫。
細腰學舞圓□歌，旗亭竹根枯野水。
防江戰士卧不驚，風吹雨洗淮土青。
街頭父老說新事，城裏倍放今年燈。
題丁松岡詩集
作者：蕭立之
朝代：宋

松岡胸中亦磊磈，勁氣少與崆峒平。
白頭一脫力百斛，中有徂徠風雨聲。
芸兄兒時戲同隊，宰木陰風吹晝晦。
翁身與詩壽而昌，細讀燈前爲九拜。
題丁虛江詩卷二首·其一
作者：蕭立之
朝代：宋

江以一虛涵萬象，人於方寸著千年。
勿實所無空所有，亦知詩法似參禪。
題丁虛江詩卷二首·其二
作者：蕭立之
朝代：宋

華表千年化鶴歸，歸來言語亦成詩。
當時城郭人民句，想見如今更可悲。
題仇仁近山村圖
作者：蕭立之
朝代：宋

帝城誰有青山夢，洗眼新圖竹樹村。
此地何須戶司馬，斷無人與子爭墩。
題侯氏雲軒
作者：蕭立之
朝代：宋

太空有雲不可覊，君家有軒雲所棲。
黄埃壓帽聽朝鷄，坐軒人閑琴一枝。
眼前白衣與蒼狗，萬事悠悠且杯酒。
是間不涴俗子塵，客有敲門急摇手。
題修水黄公端梅溪二首·其一
作者：蕭立之
朝代：宋

種近春風鼎鼐家，竹籬茅舍亦光華。
開時不作尋常實，著眼溪頭看此花。
題修水黄公端梅溪二首·其二
作者：蕭立之
朝代：宋

此地梅花非隠淪，向來雙井屬詩人。
如今添著調梅手，却與江南作好春。
題傅德藻月湖小舟集
作者：蕭立之
朝代：宋

龍驤百斛與湖宜，舟小何堪月四圍。
認取坳堂置杯意，漆園此語是詩機。
題劍江姚叔宏吟卷三首·其一
作者：蕭立之
朝代：宋

寶劍能神雙玉龍，地靈人亦萬夫雄。
千年紫氣不消歇，吐向筆頭生白虹。
題劍江姚叔宏吟卷三首·其三
作者：蕭立之
朝代：宋

薄飯不羹春薺老，枉君遠道轡玲瓏。
金膏冰碧須滄海，萬里揚帆東更東。
題劍江姚叔宏吟卷三首·其二
作者：蕭立之
朝代：宋

一編鼻祖晚唐詩，姚許齊名岱華低。
天外鳳凰須得髓，可嗔兒輩厭家鷄。
題劍江甘元英詩號溪山畫譜
作者：蕭立之
朝代：宋

一幅亭前溪與山，畫無好手記蒼寒。
如今有問名亭意，只就君家畫譜看。
題危叔陽蘭雪詩卷下
作者：蕭立之
朝代：宋

閩號詩應似，蘭清雪與研。
時妝羞倚布，古調入無絃。
谷派如冰冷，驪翁此道傳。
客窗寒燭短，吟到曉鍾前。
題危定之芳洲吟卷
作者：蕭立之
朝代：宋

篝燈細讀芳洲卷，清似江南雪外枝。
吟到蛾燈最奇崛，猩毛筆後有君詩。
題山城劉先生花史後
作者：蕭立之
朝代：宋

山城先生窮到死，老作人間花太史。
縑箱未許上蘭臺，堪著洛陽園囿裏。
雖然儒先有公是，菊花隠逸蓮君子。
只今同傳李與韓，豈亦負公千斛米。
題左尉死節本末
作者：蕭立之
朝代：宋

江頭鐵騎飛腥塵，孤城釜沸游游鱗。
景陵少府赤心膽，直與海嶽爭輪囷。
食窮矢盡空弮起，生爲南臣死南鬼。
百三十指閉門中，血翦羶刀如踐蟻。
巴陵城下丹青明，孤兒襁褓今簪纓。
雖然惜不援漢制，尉印有子侯于鉼。
有生必死理之常，以義處死君之剛。
雪窗細字燈前卷，髮豎毛寒雙淚濺。
愧無李瀚筆如椽，傳看人間配巡遠。
題揭梅窗詩卷二首·其一
作者：蕭立之
朝代：宋

吟得秋痕入鬢髭，梅花窗下一編詩。
梅花奇處君知否，不在春風爛熳時。
題揭梅窗詩卷二首·其二
作者：蕭立之
朝代：宋

金膏水碧須滄海，萬里揚帆東更東。
我輩欲爲千歲計，古人還是幾生功。
題曹怡軒樵笛吟稿四首·其一
作者：蕭立之
朝代：宋

曹家詩有黄初脚，江出岷山日夜東。
機妙斲輪君爾巧，計窮齧鏃我何功。
題曹怡軒樵笛吟稿四首·其三
作者：蕭立之
朝代：宋

吟到古人詩近道，洗空凡馬畫通神。
浣花溪上驚人句，翦綠裁紅不當春。
題曹怡軒樵笛吟稿四首·其二
作者：蕭立之
朝代：宋

梅未能花雪作難，爭春春意爲誰慳。
詩翁壓倒梅和雪，春在一編樵笛間。
題曹怡軒樵笛吟稿四首·其四
作者：蕭立之
朝代：宋

論詩厭共流俗語，少學衰頹又老來。
三百篇中有曹國，一千年後欠蕭臺。
題曾菊居吟卷
作者：蕭立之
朝代：宋

蒼翁宰柏今幾尺，菊居詩來雙眼明。
金精夜半風雨過，竹石草木皆成聲。
題東畈陳上舍吟稿二首·其一
作者：蕭立之
朝代：宋

后山詩法似參禪，參到無言意已傳。
莫以家鷄疏野鶩，短檠疏雨月光前。
題東畈陳上舍吟稿二首·其二
作者：蕭立之
朝代：宋

君家詩有簡齋翁，南渡流離語更工。
好繼翁詩致華要，墨梅題入御屏風。
題梅友吟稿二首·其一
作者：蕭立之
朝代：宋

三友風流已畫圖，梅猶君友意何如。
梅言毋友不如己，定是君詩也似渠。
題梅友吟稿二首·其二
作者：蕭立之
朝代：宋

出處間關似少陵，流離顛沛得詩成。
一編窗下秋風夜，中有蜀江濤浪聲。
題梅莊墨
作者：蕭立之
朝代：宋

子墨玄玄梅白白，以梅號墨豈其情。
年來黑白無分曉，墨作梅花賣得行。
題楊達可梅樓二首·其一
作者：蕭立之
朝代：宋

何掾向來吟有閣，楊家今日築爲樓。
看他壓盡凡花倒，只放詩人出一頭。
題楊達可梅樓二首·其二
作者：蕭立之
朝代：宋

先生豪氣元龍似，眉骨凜凜閩山秋。
從渠俗子卧地下，不是梅花不上樓。
題玉庭觀二首·其一
作者：蕭立之
朝代：宋

仙家舊館玉爲庭，白日山前笙鶴鳴。
我來願乞丹井水，爲洗詩書雙眼明。
題玉庭觀二首·其二
作者：蕭立之
朝代：宋

江南絕頂真境界，仙子珊珊鳴珮環。
千年古井丹不死，夜吐玉虹明屋山。
題王衡甫吟稿
作者：蕭立之
朝代：宋

君家冠冕半山翁，晚唱漓波一洗空。
萬世尚須觀往復，一江元不隔西東。
松精入地千年魄，鵬翼垂雲萬里風。
安得共君秋月底，朗吟峯頂撼松公。
題穆叔晦雨凈風香亭三首·其一
作者：蕭立之
朝代：宋

壓簷秋影玉參差，小小游亭面面詩。
扁著凈香堪一笑，渠香元不要人知。
題穆叔晦雨凈風香亭三首·其三
作者：蕭立之
朝代：宋

別久重來有此亭，鳴球敲筑碎風櫺。
却憐客鬢垂垂白，不奈霜枝冉冉青。
題穆叔晦雨凈風香亭三首·其二
作者：蕭立之
朝代：宋

風標王謝佳子弟，氣岸夷齊舊典刑。
騎馬紛紛塵及腹，幾人愛此竹間亭。
題陳廣文蘇山小草
作者：蕭立之
朝代：宋

學詩學仙將無同，昔聞此語求志翁。
遠孫青春文字工，九仙城裏鞭游龍。
三年朗吟洞天白，湖光一區開醉墨。
向來雪壁涴髯秦，未許斜陽今德色。
短韻急雨鳴瓦溝，大障沙場鼙鼓秋。
蘇君欲語道未得，山鬼叫嘯江靈愁。
請君急與棗木刻，空明下有蜿蜒宅。
昇天倘要□朝詞，夜半風雷留不得。
題陳氏西園
作者：蕭立之
朝代：宋

舊賦西園墨尚新，西園風物又精神。
子孫相望百年事，宇宙重回一氣春。
獨樂風流今寂寞，平泉言語謾悲辛。
兩家子弟材智下，撞破烟樓有幾人。
題雲心適楚吟稿
作者：蕭立之
朝代：宋

𪳁翠重陰一握天，舊來此地著吟仙。
自題淮海短長句，又□郴江二百年。
夜雨滋蘭深屈畹，春風種橘長蘇泉。
監州文采推南阮，夔後留看適楚編。
題黄立軒西湖百詠三首·其一
作者：蕭立之
朝代：宋

東南詩境有湖山，愛子敲成百詠看。
歷歷眼中都過盡，一檠風雨客窗寒。
題黄立軒西湖百詠三首·其三
作者：蕭立之
朝代：宋

王氣隨潮到海壖，出湖車馬下湖船。
可憐萬事如春夢，艷舞清歌過百年。
題黄立軒西湖百詠三首·其二
作者：蕭立之
朝代：宋

欲雕好句老經行，讀子清吟客夢醒。
意象見前無筆力，一如前輩說西銘。
題黎平父月潭
作者：蕭立之
朝代：宋

金精山人蒼月軿，夜半影落秋潭明。
詩人飲潭并吞月，醉墨寫出風濤聲。
驪珠忽墮春風紙，炯如寒梅照清泚。
幾時脫我簿書塵，細嚼君詩酌潭水。
題黎橫舟詩卷二首·其一
作者：蕭立之
朝代：宋

筆力真能回萬牛，不應肯作夜光投。
都將碧澗紅泉好，壓倒金精水石秋。
題黎橫舟詩卷二首·其二
作者：蕭立之
朝代：宋

老來漸不喜狡獪，輸與麻姑却少年。
擲地丹砂忽璀粲，不知□□有新編。
題黎泉山吟卷二首·其一
作者：蕭立之
朝代：宋

君吟康樂曾吟處，澗碧泉紅秋一春。
安得此泉成雨去，洗空人世撒花塵。
題黎泉山吟卷二首·其二
作者：蕭立之
朝代：宋

杜說在山泉水清，泉山詩好稱詩名。
如今山外正多事，泉出山來應太平。
食盤兔
作者：蕭立之
朝代：宋

獵戶初登網，庖丁亦奏刀。
毛皮盡剝落，風味足烹熬。
喜有開樽適，誰知逐野勞。
微吟供一笑，爾狡謾稱豪。
食蟹九首·其一
作者：蕭立之
朝代：宋

嗔目相如長是怒，它腸衛綰本來無。
江湖結客知多少，識面微生只蔡謨。
食蟹九首·其七
作者：蕭立之
朝代：宋

霜前入市勿增價，鬭揀團臍作席珍。
知味□□□□□，□□□□□□□。
食蟹九首·其三
作者：蕭立之
朝代：宋

人間族系遍湖海，豈亦避秦之子孫。
似是外黄坑向盡，內黄一種至今存。
食蟹九首·其二
作者：蕭立之
朝代：宋

橫行頗有壯士氣，黄中似是君子人。
當年水底緣誰怒，此日樽前有許珍。
食蟹九首·其五
作者：蕭立之
朝代：宋

紛紛炙熱總成擒，束縛歸來若不禁。
出涸陰鄉奚所恨，煌煌堂上禍機深。
食蟹九首·其六
作者：蕭立之
朝代：宋

新酒黄花秋滿城，看渠觳{瞉殳=束}可憐生。
前身豈亦爲書悞，死則從人五鼎烹。
食蟹九首·其四
作者：蕭立之
朝代：宋

諸公俎豆亦風流，肥腯何曾爲彘謀。
欲免鑊湯君自擇，速營將老有糟丘。
馬順文裒金買登仕爲漕試計戲題其取青券
作者：蕭立之
朝代：宋

馬君杭人墮汀角，杭試不收汀不著。
少年落筆易進取，萬里孤雲天一握。
捐金爵試亦假途，寒士探囊桃藥無。
平生故人于節度，買山尚肯周窮符。
編藤裹錦如行卷，持以取青真左券。
惜哉掘墓逢伯夷，捧土塞河吾自靦。
君才十倍空冀北，長鯨變化滄海窄。
人生幸得各有地，古來不見虬鬚客。
黄景純社倉求詩
作者：蕭立之
朝代：宋

黄君爲善不近名，九鼎大呂荆溪評。
賊奴金印棄如唾，未用富民侯漢廷。
只今作倉北原北，肯與貧人供年穀。
乖崖夢中紫府客，君家世美如喬木。
題詩往往來達官，錦標玉軸烏絲欄。
知君見詩應怒駡，百萬摴蒲乞鵝炙。
丁香花
作者：薛季宣
朝代：宋

別是南州種，寒花七里香。
玉笄駢寶髻，金粟綴銀璫。
自得山林趣，不爲時世裝。
紫霞休騁瑞，未及野梅芳。
丁香花
作者：薛季宣
朝代：宋
体裁：五言律诗

别是南州种，寒花七里香。玉笄骈宝髻，金粟缀银珰。自得山林趣，不为时世装。紫霞休骋瑞，未及野梅芳。
七哀
作者：薛季宣
朝代：宋

秋風生夕涼，吹我東閣帷。
中有宕子婦，清歌寄愁思。
爲問愁何爲，良人長別離。
銀釭弔隻影，霜雪堅自持。
君爲黄河流，妾作月桂枝。
東西各異道，邂逅不可期。
願爲衣下裳，結束隨君衣。
君衣何當披，十年守空閨。
七哀
作者：薛季宣
朝代：宋

秋风生夕凉，吹我东阁帷。中有宕子妇，清歌寄愁思。为问愁何为，良人长别离。银釭吊只影，霜雪坚自持。君为黄河流，妾作月桂枝。东西各异道，邂逅不可期。愿为衣下裳，结束随君衣。君衣何当披，十年守空闺。
七哀
作者：薛季宣
朝代：宋

秋风生夕凉，吹我东阁帷。
中有宕子妇，清歌寄愁思。
为问愁何为，良人长别离。
银釭弔隻影，霜雪坚自持。
君为黄河流，妾作月桂枝。
东西各异道，邂逅不可期。
愿为衣下裳，结束随君衣。
君衣何当披，十年守空闺。
三月七日按云陂庄还宿旧州寺怀松楸作
作者：薛季宣
朝代：宋
体裁：五言律诗

不学老农稼，而为田舍翁。劬劳方轸虑，定集竟何功。心恻焄蒿气，时寒疾甚风。年时尚坛祭，废绝意奚穷。
三月七日按雲陂莊還宿舊州寺懷松楸作
作者：薛季宣
朝代：宋

不學老農稼，而爲田舍翁。
劬勞方軫慮，定集竟何功。
心惻焄蒿氣，時寒疾甚風。
年時尚壇祭，廢絕意奚窮。
丘陵歌
作者：薛季宣
朝代：宋
体裁：四言诗

陟彼丘陵，冈阜逶迤。莫适所穷，曷知所止。泰山苍昂，西国之望。人之弗登，道旧云亡。顾瞻周道，坦平如砥。捷径斜敧，小人所履。亶不由乎，此式遵乎。彼大路棘矣，何能久矣。
丙子岁春
作者：薛季宣
朝代：宋
体裁：五言律诗

物极虽云反，寒威何太衰。东风入帘幕，生意满林畦。古木含新绿，仙葩吐旧枝。阴晴苦不定，中夜忍闻规。
丙子歲春
作者：薛季宣
朝代：宋

物極雖云反，寒威何太衰。
東風入簾幕，生意滿林畦。
古木含新綠，仙葩吐舊枝。
陰晴苦不定，中夜忍聞規。
东坡在齐安赋海棠诗为天下绝唱年来绝无此种许仲蟠取之武昌作诗寄示
作者：薛季宣
朝代：宋

武昌三月春草生，搀红斗白皆羣英。
就中一种信奇绝，芳菲压尽吴王城。
侈非丹芍明非玉，艷阳天日擎高烛。
从教深浅色相形，不以冰清为不俗。
文王自昔基灵囿，绿绶朱裳燕朋友。
醺醲心醉鄂裳裳，痛饮醇醪不关酒。
流乌一下新王舟，飐从火御乘丹丘。
传得飞霞在海外，千龄只自生炎洲。
灵砂不到姮娥窃，几时赤凤来丹穴。
赵垒新张汉帜时，闉阇满望猩猩血。
少陵昔漫称诗豪，忘言跨鲤输琴高。
刚被东山兴妖女，竹菰未可称蟠桃。
灵根不分生赤壁，远在水南呈赫奕。
朱鸟凭将寄德邻，告言莫看同巾帼。
东坡在齐安赋海棠诗为天下绝唱年来绝无此种许仲蟠取之武昌作诗寄示
作者：薛季宣
朝代：宋

武昌三月春草生，搀红斗白皆群英。就中一种信奇绝，芳菲压尽吴王城。侈非丹芍明非玉，艳阳天日擎高烛。从教深浅色相形，不以冰清为不俗。文王自昔基灵囿，绿绶朱裳燕朋友。醺醲心醉鄂裳裳，痛饮醇醪不关酒。流乌一下新王舟，飐从火御乘丹丘。传得飞霞在海外，千龄只自生炎洲。灵砂不到姮娥窃，几时赤凤来丹穴。赵垒新张汉帜时，闉阇满望猩猩血。少陵昔漫称诗豪，忘言跨鲤输琴高。刚被东山兴妖女，竹菰未可称蟠桃。灵根不分生赤壁，远在水南呈赫奕。朱鸟凭将寄德邻，告言莫看同巾帼。
中秋对月戏呈觅举诸兄
作者：薛季宣
朝代：宋

君不见决明混沌江之湄，含胎吸月怀清辉。圆净唾将珠与玑，又不见明视中原云月静。跳掷回旋顾形影，生儿往往皆毛颖。由来逐物未忘机，劳生吞吐知惟时。观美为人奚以为，独坐金风尘虑省。皓月斜河星耿耿，草头漙露侵肤冷。平生不解饮和歌，无人对月醉颜酡。月朗清秋奈月何，睡思朅来刚引领。林岫参差弄光景，不知月已沈西岭。
中秋对月戏呈觅举诸兄
作者：薛季宣
朝代：宋

君不见决明混沌江之湄，含胎吸月怀清辉。
圆浄唾将珠与玑，又不见明视中原云月静。
跳掷回旋顾形影，生儿往往皆毛颖。
由来逐物未忘机，劳生吞吐知惟时。
观美为人奚以为，独坐金风尘虑省。
皓月斜河星耿耿，草头漙露侵肤冷。
平生不解饮和歌，无人对月醉颜酡。
月朗清秋奈月何，睡思朅来刚引领。
林岫参差弄光景，不知月已沈西岭。
中秋對月戲呈覓舉諸兄
作者：薛季宣
朝代：宋

君不見決明混沌江之湄，含胎吸月懷清輝。
圓浄唾將珠與璣，又不見明視中原雲月靜。
跳擲回旋顧形影，生兒往往皆毛穎。
由來逐物未忘機，勞生吞吐知惟時。
觀美爲人奚以爲，獨坐金風塵慮省。
皓月斜河星耿耿，草頭漙露侵膚冷。
平生不解飲和歌，無人對月醉顔酡。
月朗清秋奈月何，睡思朅來剛引領。
林岫參差弄光景，不知月已沈西嶺。
乙亥岁东游会稽谒禹陵过马臻祠下询所谓鉴湖者则已堙塞为民田因赋
作者：薛季宣
朝代：宋

登会稽，瞰长湖，漪涟万顷皆平芜。桑田变改唯闻说，岂信古今人事殊。往时夏后禹，道川治水劳驰驱。四支疲弊跛其足，过门弗视儿呱呱。众流宗海出平陆，滋人巨浸因卑洿。百神效职来大计，勤民远狩崩于嵞。名山立郡此焉始，明明功与日月俱。马侯有汉二千石，施仁复古苏燋枯。浚深倍薄拂古镜，还使硗埆成膏腴。阴邪丑正富权戚，居肓如鬼捐其躯。大君良吏不复见，茫茫陈迹日就无。玻璃湛湛长芳草，蛟龙窟宅生菰蒲。前功不录倚隳弃，谁何聚敛浮穿窬。庸情非圣决陂泽，迁移膏润为官租。昔人旧事已无在，犹有水则■长途。高田燥仰下沮洳，雨晹无岁均沾濡。咄哉荣利归乃室，是邦黔首其何辜。反令二主神，淫祀烦此都。王陵委积蠹明币，守祠浇酹倾清酤。禳祷两无已，跳梁饱妖巫。享祭缘报诚，嘉猷委泥涂。神灵血食已非分，无为耗黩令人吁。复绩怅何从，我心徒自㥚。
乙亥岁东游会稽谒禹陵过马臻祠下询所谓鑑湖者则已堙塞为民田因赋
作者：薛季宣
朝代：宋

登会稽，瞰长湖，漪涟万顷皆平芜。
桑田变改唯闻说，岂信古今人事殊。
往时夏后禹，道川治水劳驰驱。
四支疲弊跛其足，过门弗视儿呱呱。
众流宗海出平陆，滋人巨浸因卑洿。
百神效职来大计，勤民远狩崩于嵞。
名山立郡此焉始，明明功与日月俱。
马侯有汉二千石，施仁復古苏燋枯。
浚深倍薄拂古镜，还使硗埆成膏腴。
阴邪丑正富权戚，居肓如鬼捐其躯。
大君良吏不復见，茫茫陈迹日就无。
玻璃湛湛长芳草，蛟龙窟宅生菰蒲。
前功不录倚隳弃，谁何聚敛浮穿窬。
庸情非圣决陂泽，迁移膏润为官租。
昔人旧事已无在，犹有水则𰧫长途。
高田燥仰下沮洳，雨晹无岁均沾濡。
咄哉荣利归乃室，是邦黔首其何辜。
反令二主神，淫祀烦此都。
王陵委积蠹明币，守祠浇酹倾清酤。
禳祷两无已，跳梁饱妖巫。
享祭缘报诚，嘉猷委泥涂。
神灵血食已非分，无为耗黩令人吁。
復绩怅何从，我心徒自㤤。